text:
دیلیمیز آذربایجانجا، آذربایجان تورکجهسی یوخسا ائله تورکجهدیر؟؟!!
هر نهدن اؤنجهکی آچیقلاما: بونلار منیم اؤزل دوشوندوکلریمدیرلر، اولا بیلر بوتؤولوکله یا بیر قیسمن دوغرویلا یانلیشین قاریشیمی اولاراق یانلیش ساییلالار.
¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥؛
دیلیمیز آذربایجانجا، آذربایجان تورکجهسی یوخسا ائله تورکجهدیر؟؟!!
بیر سیرا آذربایجان دوشونورلری بلکی دئمک اولار دیلیمیزین اوزه'رینده داها آرتیق حساسیت گؤستریرلر. بو اؤزلویونده چوخ گؤزل و آلقیشا لاییق بیر تاویرین سرگیلنمه'سی دئمک'دی. آنجاق نه یازیق بو سایین بی'لرین تکجه آماجلاری دیلیمیزه گیرن تورکجه سؤزلری آذربایجانجالاشدیرماق فیکیرینده اولماقلاری'دیر. بونا دایاناراق دا اؤزلرینه یازیلمامیش بیر گؤره'و تعریفله'ییب'لر دیلیمیزدن بئله'جه، تورکجه'نین قابا ایزلرینی سیلسینلر دئیه هئچ ایشدن اسیرگه'میرلر.
من گونئی آذربایجاندا یارانمیش تورکجه'نی اونلارین معیار دیلی ساییلان دیلین قارشیسیندا چوخ آری و داها چوخ دورو دیل بیلیرم. مکتبسیز، یازیلی و گؤرونتولو مئدیاسی اولمایاراق بیله. آنجاق قورولوش باخیمیندان بیزیم ده شفاهی دیلیمیزین آخسارلیقلاری گؤز اؤنونده'دیر. تکجه سؤز بو اولا بیلر بیزیم آنلاییشیمیز بو اولمالیدیر دیلیمیز تورکجه'دیر و بو تورکجه'نین بللی دیل بیلگیسی، قایدا قورالی وار، بیز ده اونا سیغمالی'ییق. موقاییسه مقامیندا دیلیمیزه آذربایجان تورکجه'سی دئمک اولار. بئله اولماسین آنادولو تورکجه'سی'نین تورونا دوشمه'مک اوماجاغیلا فارسجا، روسجا و عربجه کیمی یابانجی دیل'لرین تورونا دوشک. هر نه ده اولسا بیرینجیسی تورکجه'دیر، آنجاق ایکینجی دیل'لر بیزیم دیلیمیزین تاریخی دوشمانی و وارلیغینی یوخ ائده بیلن دیل'لر ساییلیرلار.
دیل بیلگی'لر باخیمیندان دا اونلارین دیل'لری بیزیم دیل دایانان کاتاگوریده یئر آلماییر. نه کؤکوموز بیردیر نه ده دیل قورولوشوموز. اونلاردان گلن ضرر ائتگیسینده'دیر ایندی بیزیم دیل'لریمیز بیر بیریسیله یابانجیلاشیرلار. بیزلر ایسه یانلیشجاسینا تورکجه'نی بو پوزونتویا باش ندن بیلیریک. بیر حالدا کی فارسلاشماق و روسلاشماق سیاست'لرینی اونوداراق اؤزوموزو تورکجه'نین هئژمونیسی آلتیندان قورتارماق فیکرینده'ییک.
قوزئی آذربایجان و گونئی آذربایجان تورکلری'نین اورتاقلیقلاریندان ائله دانیشیرلار اونون یانی سیرا تورکییه تورکلرینی بیزدن آیری اولدوقلارینی گؤسترمه'یه ائله چالیشیرلار سانکی بیرینجیسی بیزیم دوغما و ائکیز قارداشیمیز، او بیریسی ایسه بیزیم گونوموز (رقیب)، محو ائده'نیمیز، اورتاق دوشمانیمیزدیر. بو اوزدن بو آماجلارین یئرینه یئتیرسینلر دئیه ایستالین'ین چئشیدلی آدلارین قوللانماسیندان توتون ریضاخان'ین یارادان ائلینه و آسئمیلاتور سیستم'لی مکتبینه کیمی منیسه'ییرلر، آنجاق تورکجه'نین آدینی قوللانمامیزی سیندیره'بیلمه'ییرلر.
کئشکه بو اورتاقلیقلاری قابارداندا تورکییه'نی بو قدر یابانجی گؤستریب قوزئی آذربایجانی دا بو قدر دوغما گؤسترمه'یه چالیشمازدیرلار. بلکی تاریخ بویوتوندا هئژمونی'لری آراشدیراندا چوخراق جوغرافییایی آیریشمالار تمل یوکوملولویو داشیالار. خوی، سلماس، اورمو، تاریخ بویو آنادولویلا ایلگیده ایمیش، بو اوزدن اونلاردان دا ائتگی'لنیرمیشلر. اونلارین یانی سیرا بیر قاراداغلی، قوزئی آذربایجان و بیر همدانلی تورک، تئهراندان گلن دالغالارین ائتگیسینده'یمیش طبیعی و البته جوغرافییا ائتگیسی زوروندا اولاراق. بو ائتگیلنمه'لری ده آییرد ائتمک بیرآز زور ایش ساییلا بلکی.
اصلینده گرکلی'دیر گونئی آذربایجانی آراشدیریب بورانین دیلینین اوزه'رینده تدقیقات گئده. بورادا عمومییتله کوتله دیلینی تورک دیلی بیلیری. دیل'لرین اورتاقلیق یا آیریلیق بؤلوملری حاقدا دا دیلچی'لر یوروم یازا بیلرلر آنجاق دئمک اولار هله ده واردیلار بیر چوخلاری ائله همین دیللچی'لرین بیلیمسل آراشدیرمالارینی دا شصت ایله رد ائدیب دیل'لریمیزین آیری اولدوغونو وورغولاییرلار نه یازیق. بیر حالدا کی یوزده 99 اورتاقلیقدان بیله'رکدن گؤز یومورلار.
هر حالدا او تایدا دانیشیلان بیر سیرا ندنلره گؤره ساختالاشمیش آذربایجانجا، گونو گوندن تاریخی باغلانتیلاریمیزین اولدوغوندان دولایی بیزیم دیله ده ضرر یئتیریر و بو دانیلمازدیر. نئجه کی ماهواره سیگناللاری'نین آراجیلا دیلیمیزه یونتانمامیش گیرن، دیلیمیزین سوزگه'جیندن کئچمه'میش، اویغونلانمایش ایستانبول آغزیندا دانیشیلان تورکجه سؤزلری'نین گیرمه'سی'نین پیس ائتگیسی واردیر دئمک.
تورکجه دیل بیلگی'سینه دایاناراق آذربایجان دیلی آدیلا تانینان دیل، ایندی آغیر و دهشتلی دورومدادیر؛ بئله'جه گونو گوندن یابانجیلاشاراق کؤکو تورکجه'دن آیریلیر.
بو دیل یا روسجادان ائتگیله'نیب یا فارسجا و عربجه'دن، آنجاق اورانین سیاسی باشچیلاری تورکجه'نی او دیله ضررلی گؤروب آنادولو تورکجه'سینده موزیک یایمیرلار تئلئویزیون کاناللاریندا، تورکییه فیلم'لرینی اؤزلری دئمیشکن زوروملو اولاراق ترجومه(!) ائتدیکدن سونرا آذربایجانجایا دوبله ائدیرلر و... آنجاق بوللوجاسینا فارسجا، روسجا، عربجه سؤزلرینه، بعضن قورولوشو پوزاراق دیلیمیزه گیرن تئرمین'لره ده تپگی گؤسترمیرلر. بو گئرچکدن ده اوزونتولو دورومدور دئمک. بونا دایاناراق بیزیم هانسی سونو بللی اولمایان قارانلیقلارا سوره'کلندیکلریمیزین گؤسترگه'سی'دیر.
بونلارا داها چوخ اوزولوب، بونلارین چؤزولمه'سی و بو ترس آنلاییشین آرادان گئتمه'سینه ده دوشونمه'لییک. ان آزی بیز اونلارین گئتدیکلری یانلیش یوللاری و سئچه'نک'لری گئتمه'مه'لییک.
بونا دیققت ائدین من ده وورغولاییرام تورکجه اولان دیلیمیزین موقاییسه مقامیندا آدی آذربایجان تورکجه'سی'دیر. و بودیلین اؤزونه اؤزل آغیزی، سوزگه'جی، دیل قایداسی وار. هر بیر باشقا آغیزلاردان گتیرمه یا یئنی یارانمیش سؤزلرده ده بو قایدایا دیققت ائتمه'لیییک. ائله'جه دیلیمیزین اؤزگونلویونو الیندن آلامامالی'ییق. بو اؤزگونلویو پوزانلارین قارشیسیندا دا سس'سیز اولمامالی'ییق.
هله ده واردیلار بیزده او کیمسه'لر جوغرافیایی یورد و اؤلکه آدی اولان آذربایجاندان یارارلانیب بیزه قوندارما ائتنیک آدی سئچیب قوللانماق ایسته'ییرلر. بلکی بیزلرین بیر چوخوموزون دا باشلیجا یانلیشیمیز بو اولا بیله، ائتنیک کیملیییمیزی جوغرافییا و یورد کیملیییمیزدن آییرد ائده بیلمه'ییریک. یئری گلدیکده جوغرافییا آدینی هم دیلیمیزه هم کیملیییمیزه هم ده ائله یوردوموزا بیر یئرده البته یانیلمیش اولاراق قوللاناق.
-
- ۹۴/۰۸/۰۴


c: text/html

text:
جانلی باغلانتی زامانی خصوصی دقت چکن مؤوضولارلا باغلی سواللاری جاوابلاندیریرام.
آخار. آذ خبر وئریر کی، بو سؤزلری روسییا لیدری ولادیمیر پوتین ان تی وی-یه آچیقلاماسیندا دئییب.
«جانلی یاییمدا بعضا حکومت و آدمینیستراسییا سوییهسینده دقت جلب ائدن مؤوضولاری گؤروروک. اونا گؤره هر ایل جانلی یاییمدا بو کیمی سواللارین جاوابلاندیریلماسی لابوددور. منجه بو، دیرلی بیر ایشدیر»، - کرمل رهبری بیلدیریب.
قید ائدک کی، بیر نئچه گون اول پوتین جانلی یاییمدا ۴ ساعت بویونجا مختلیف مؤوضوعلارلا باغلی وئریلن سواللاری جاوابلاندیرمیشدی.
دؤولت باشچیسی بو عنعنهنی پرزیندنت سئچیلندن، یعنی ۲۰۰۱-جی ایلدن داوام ائتدیریر.

robotstxt: allowed

filter: keep


text:
میرزا حسین کریمی
۱۳۱۰ جی ایلده ماراغانین
مؤمین و دیندار بیر عائله
سینده آنادان اولدو.
ماراغا قدیم زامانلاردان یوزلرله
بؤیوک سؤز و دوشونجه عالم
لرین آنا یوردو اولموش؛ اوحدی،
عبدالقادر، اشرف، درویش، دخیل،
شکـــوهی، ذاکر کیمی عالملری
اؤز قوینوندا بؤیوتموش و بوگونده
بویورد بئله انسانلاردان و یارادیجی
عالملردن بوش دئییلدیر.
میــرزا حسینین آتاسی مرحوم ذاکر
مــراغهای باققاللیق و شام دوزهلتمه
ایشینده چالیشاراق، یازیب یارادیردی ده.
اونــــــون اوغلو، میرزا حسین، اونون بیر
سیرا اثرلرینی اؤز دفترلرینه سپهرک، اونلارین یایماسینا کؤمک ائتمیش، آنجاق مستقل بیر صورتده یاییلماسی داها لازم دیر.
میرزا حسین مکتبه گئدیب، اسلامی علملری الده ائدهرک، مدرسهیهده گئدیر و باجاردیغی قدهر معلومات الده ائدیر. سونرا بازارا گلیب، آتاسی نین الینی توتور. آنجاق آتاسیدا، اوغلونون استعدادینی گؤرهرک شعرده فصاحت و بلاعت صنعت لرینی اؤیرهتمهده اسیرگهمیر.
ذاکر، مؤمین بیر انسان اولاراق نوحه و مرثیه ادبیاتینا ماراقلی اولوب و انجمنلرده اشتراک ائدیردی. او، اوغلونودا بو ییغینجاقلارا آپاریب، اونون یارادیجیلیق قووهتینی گوجلندیریر و میرزا حسین یاواش- یاواش قوشدوغو شعرلری اوخویور. میرزا حسین نوحه ادبیاتیندا چالیشدیغی زاماندا، طنز و ساتیرا شعرلریده یازیب- اوخویور. گئت به
گئت اؤزو بؤیوک بیر طنز شاعری اولاراق، بو ادبیاتی خالق ایچینده یاییر. اونون بیرینجی اثری ۱۸ یاشلی اولدوغو زامان ۱۳۳۸ ده یاییلیر و چوخ تئز خالق طرفیندن سئویلیر و بیر ایل سونرا ایکینجی و اوچونجو جلدلریده اورتایا گلیر.
کریمینین « رنگارنگ » آدلی کتابلاری، هر جلدی اون دفعهلر چاپ اولوب و خالق ایچینده
یاییلیبدیر. میرزا حسین، ماراغا شهرینده ادبـــی
انجمنی قوراراق، چوخلو شاعرلری اؤز دؤرونه توپلاییب و ادبیاتین گئنیشلنمهسینده بؤیوک خدمتلر گؤسته ریبدیر. اونون علمی فعالیت لری یانیندا ماراغالی اوحدی نین مقبرهسینین یاپیلماسیدا قیده آلماغا لازیمدیر.
م. کریمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
آرزو لار دونیاسی
اورک سؤزلریم؛ ال یازیلاریم؛ گونده لیک لریم..
بلاقا گؤره
عالم بیلیر کی باشقا گؤزل لرده یوخ گؤزوم
ایتگین دوشن دیلک لریمی سنده تاپمیشام !
بؤلوم لر
سون یازیلار
باغلانتیلار
سنسیز گونلریمیازار : Sae!d
ایكی گؤزوم تلفونوما باخا باخا قالیب دیر
قوی كی باخیم بلكه یاریم بیر اس ام اس آتیب دیر
گؤتورورم تلفونومو مین بیر آرزو اومیدله
آما اوندا "یوخدور یئنی بیر اس ام اس" یازیب دیر
یول گئدیرم وای ائله بیل تلفونوم زنگ چالیر
تئز باخیرام هئچ كیمسه یوخ اورك یالنیش سانیب دیر
گئجه گلیب یاردان خبر آلمامیشام بوگون ده
گؤزله ییرم یوخدور خبر ساعات اوچه چاتیب دیر
هوش توتوب دور بیر اس ام اس سسیله من اویاندیم
اوخویورام بیر یولداشیم منی اله سالیب دیر
اینانیرسان بویله كئچیر سنسیز گولوم گونلریم
قاییتگینان هیجرین منی یاندیریب دیر یاخیب دیر
شاعیر : وحید شكرزاده
+0 لایک
پنجشنبه 23 دی 1389 2 باخیش
یولداشلار
سورغو
آرشیو
سایغاج
- ایندی بلاق دا :
- بو گونون گؤروشو :
- دونه نین گؤروشو:
- بو آیین گؤروشو :
- بوتون گؤروش لر :
- یازی لار :
- باخیش لار :
- یئنیله مه چاغی :


text:
آوسترییانین پایتختی ویانادا ۲ میندن چوخ نماییشچی ایسرایلین الاقصی مسجیدی یاخینلیغیندا متال دتکتورلارینین قوراشدیریلماسینا قارشی اعتراض آکسییاسی کئچیریب.
آخار. آذ خبر وئریر کی، فیلیسطین و تورکییه بایراقلاری ایله ویانا دؤولت اوپئراسینین قارشیسیندا توپلانان اعتراضچیلار "فیلیسطینه آزادلیق، «الاقصی یا آزادلیق" شعارلاری سسلندیریب.
قید ائدک کی، ایسرایلین الاقصی مسجیدی یاخینلیغیندا مئتال دتکتورلارینین قوراشدیرماسیندان سونرا مسجیدین آصلانلی قاپیسی (ال-اثبات) قارشیسیندا تهلوکهسیزلیک کامرالاری دا یئرلشدیرمهیه باشلادیغی دا بیلدیریلیب.


text:
داریخدیم بو گون حسین امکانی داریخدیم بوگون آی قیز! داریخدیم او گونلریمه اللریم زیتون قوخویوردو ساچلاریم تئل-تئل. داریخدیم بابامین یاتدیغی توپراقلارا یوخودا منه وئردیگی سیغارایا کؤینگینین تر قوخوسونا داریخدیم. داریخدیم گؤزلرینی یوموب گولومسهمهسینه یئریمهسینه، آیاقلارینا داریخدیم نفسینه، سسینه داریخدیم، یاتدیغی توپراقلاردا بیتن بوبنهلری قوخولادیم داملاردا چیخان شووهرنلره گولومسهدیم توپراغا توخوندوم گونشده ویزیلدایان آرینی دینلهدیم قالخیب بو یئرلره گلدیم آی قیز، ...Read More »
اؤتن قوشلار / حسین خوجالی
اؤتن قوشلار حسین خوجالی نییه گؤزلریمین یاشی قورومور منیم اورهگیمین اودو چوخدو کی! وطنین هیجرینده اؤتن قوشلارین قانادی اولسادا، مئیلی یوخدو کی! چیرپینیر بوداغدان بوداغا بیر قوش، توکلری داغینیق، گؤزلری نملی. اؤزگه آغاجلاردا بیر یئر تاپسادا هله ده گئجهسی-گوندوزو چنلی. آل الوان اولسادا قوندوغو باغلار او باغلار بئجرتمیر خاری بولبولو. جنتدن اولسادا اؤزگه تورپاغلار غریب ائل اؤلدورور ساری بولبولو.Read More »
بیز واریق / حسین خوجالی
بیز واریق حسین خوجالی اوجاغا گلمیشیک اوجاغا یاشامیشیق وطن کولوندن قانادلانان عنقا قوشلاریدیر بالالاریمیز آیاغیمیز توپراغا، بیلکلریمیز شیمشکلره باغلیدیر کؤز داشییریق کؤکسوموزده سو داشییریق گؤزوموزده آردی کسیلمهین قیش فصیللرینین قار چیچهیییک بیز اللریمیز چاتلاق-چاتلاق، زامان ایشچیسیییک قیزیل-قیزیل قیزاران اوجاق دمیریییک قارا یئللرین آغ یازیسیییق بیز قارا بیرچکلرین آغ تئلیییک ننهلرین نیسگیلیییک توپراغین آغیز دادی ایسلاق یئللرده آلوو تپن ساوالان توپراغیییق، ...Read More »
جانینا جان گلدی اورهگیم قیزیشدی / حسین خوجالی
جانینا جان گلدی اورهگیم قیزیشدی حسین خوجالی «عزیزیم یانام سنه کؤز اولام یانام سنه قوربانام دور قالخ گئدهک چای قویوب آنام سنه» پاییز گلدی سارالدین، سولدون توتونموشدون بو آغاجا خیشیلتینی سیزیلداییردین او گئجه هموگلوبینلرین بیر-بیر اومودومو کسیردیلر میلیونلار دفعه اوزو اوسته دوشدوم سنه تازا ویریلمیش قانین سلوللارینا توتونوب، قالخدیم بو آخشام آیاقلارین شیشمیشدی و منیم اورهگیم آغرییردی اورمو گؤلونون بوتون ...Read More »
شوشه قانادلی کپنکلر / حسین خوجالی
شوشه قانادلی کپنکلر حسین خوجالی شوشه قانادلی کپنکلر پالچیقلی چیینیمده یوخلارکن، اورهییمین باشیندان بیر سانجی قوپوب دوز ویردی کورهییمین اورتاسینا. چیینیمده کی کپنکلر دیک آتیلیب اوچوشدولار.های قوپدو، هندهوریم دولدو. توزاناق قالخدی، خانا خبر وئردیلر. اسگیدن ده بو سانجیلار اورهییمده، کورهییمده اولموشدو؛ هندهوریم لاپ ایندییه تای دولوب بوشالمیشدی؛ قالماقال قورتولاندان سونراهامیداغیلیشیب، یئنه شوشه قانادلی کپنکلر دؤنموشدولر. سانجیم زامان-زامان آرتسادا کئچیجی اولاجاغینا ...Read More »
ایکی شعر / حسین امکانی (ح.خوجالی)
ایکی شعر حسین امکانی (ح.خوجالی) (۱) حسرت قالدیق بو دونیانین داریسینا گؤرنمهدیک شیطانینی یئتیشمهدیک تاریسینا اینجیتمهدیک جوجوغونو توخونمادیق قوجاسینا، قاریسینا گلیب چاتدیق آلتمیش یاشین یاریسینا باخیب گولدوک اوزوموزون ساریسینا دؤزوب باخدیق، هر بیر شئیی سئزیب باخدیق گؤرن گؤردو، ویران ویردی هله دیم_دیک گؤز دیکمیشیک، قان اودموشوق، اود بیچمیشیک ویریلان وار یاد اللره قوغولان وار بو ائللره گوج گلمیشیک، قارنیمیز آج، ...Read More »


text:
جوجهلر تویوغوموزون یومورتالاری بوگون بیر بیر چاتلادی.اون گؤن منی هر ایشدن قویموشدو بو تویوق. داییم حیطده نینین یانیندا اولوردوم.ایکی یول آنام منی قوناق آپاردی آما هئچ یاپیشمادی.ایستیردیم قورخوردوم من ائوده اولمایاندا چیخسین جوجه لر خوروز خان تئز اونلاری مندن گیزلتسین. یا دا مثلاَ منیم گؤزومو اوزاق گؤروب اونلارا دئسین:«بالاجا خوخان [ ادامه را بخوانید ]
yoz tomanix jojeh olop 500 yoz toman ! bo na mamlakatdi? جوجه صد تومنی شده پونصد تومن مملکته داریم؟ necha ill monan gabax joja alardox harasina bir add goyardox saxlardox miyat olardox ki pishih zad shikar elamasin axirda da noxoshliyip foot elardi bizda chox narahat olardox ya goylardox yada goyradox hayatda [ ادامه را بخوانید ]
«سئوه بیلمزسن» هله قلبیمیزده خاطره ایزی هله آیریلیقین نملیدیر گوزو هله کی سئویریک بیر بیریمیزی باشقا بیریسینی سئوه بیلمزسن گور نئچه نغمه نین بسته سی قالیب بو اوجاق سونوبسه توستوسو قالیب الینده الیمین ایستیسی قالیب باشقا بیریسینی سئوه بیلمزسن اینجیدیب ، قلبیمه دیه بیلمیرسن یولونو بیر یوللوق ایه بیلمیرسن منه [ ادامه را بخوانید ]


text:
ویکیپدیا:تاریخده بوگون/نوْوامبر ۵
۵ نوْوامبر : *۱۹۱۳-جۆ ایل بؤیوک بریتانیا قبرسی ایشغال ائتدیکدن سوْنرا فرانسه ایله بیرلشهرک عوْثمانلی ایمپیراتورلوغو ایله مۇحاریبه اعلان ائتمیشدیر.
- ۱۶۷۰— اینگیلیس-ایسپانیا مۇحاریبهسی مادرید سازیشینین ایمضالانماسی ایله باشا چاتمیشدیر.
- ۱۹۲۰— ایشغالدان سوْنرا آذربایجانین خاریجی تیجارتی شوروی رۇسیهسینین تیجارتی ایله بیرلشدیریلمیشدیر.
- ۱۹۳۰— لندنده ایلک تلویزیون تبلیغاتی نۆماییش ائتدیریلمیشدیر.
- ۱۹۵۰— اف.ام (FM) استریو دالغاسیندا ایلک یاییم حیاتا کئچیریلمیشدیر.
- ۱۹۵۶— شوروی قوْشونلارینین ایشغال ائتدیگی ماجاریستاندا یانوْش کادارین رهبرلیگی ایله یئنی حؤکومت قۇرولموشدور.
- ۱۹۷۹— آبش سفیرلیگینین تۇتولماسینین ائرتهسی گۆنو ایمام خمینی آبش-ێ ان بؤیوک شئیطان آدلاندیرمیشدیر.
- ۲۰۰۵— آذربایجاندا پارلمان سئچکیلری کئچیریلمیشدیر.
- ۲۰۰۶— عراق رئیس جومهورو صدام حسینه اؤلوم حؤکمو چێخاریلمیشدیر.
- ۲۰۰۷— عبدالله گۆل تۆرکیه رئیس جومهورو وظیفهسینده خاریجی اؤلکهیه ایلک رسمی سفرینی آذربایجانا ائتمیشدیر.


text:
گؤرونور، اؤزونو جمعیتین یادینا سالماغین، "دسینلر کی، خاچاتورون خانچالی وار» پوزاسی گؤسترمیین بیر اصولو دا بودور. زننیمجه، سهو اصولدور، میسکین و مننویاتدان اوزاق حرکتدیر.
بو سؤزلری کولت. آذ-آ آچیقلاماسیندا کئچمیش سفیر حیکمت حاجیزادنین خالق شاعری صمد وورغونلا باغلی سؤزلرینه مناسیبت بیلدیرهن یازیچی متی عثمان اوغلو دئییب. او بیلدیریب کی، بو، حیکمت حاجی زادنین صمد وورغون حاقیندا ایلک چیخیشی دئییل.
«حیکمت حاجی زادنین صمد وورغونون یارادیجیلیغی حاقیندا بو توندا فیکیر سؤیلهمهیه هئچ بیر معنوی حاقی چاتمیر. بو آدام صمد وورغونون یازدیغی دیلی آناسیندان دئییل، لغت و قراماتیکا کیتابلاریندان اؤیرنیب و اؤز دیلیمیزده هله ده دانیشا بیلمیر. ایندی ده معلوم اولور کی، آسیب-کسدیی صمد وورغونو اوخوماییبمیش: صمد وورغونو خلیل رضانین شعرینه گؤره اتهام ائتمک ادبیاتا معنویاتسیز یاناشمادیر».
عثمان اوغلو حیکمت حاجیزادنین صمد وورغونون اوغلو یوسیف صمد اوغلونون اطرافیندا فیرلانانلاردان اولدوغونو دئییب:
«اگر بو اتهاملارینی یوسیف صمدوغلونون ساغلیغیندا ایرلی سورموش اولسایدی، بلکه ده دئدیکلرینی جدییه آلماق اولاردی. دوشونورهم کی، بورادا دا بیر اخلاق فاکتورو وار. اصلینده، سوویت رژیمینه معناً ساتیلانلار اؤز اؤولادلارینا آذربایجان دیلینی اؤیرتمیی لوزومسوز حساب ائدنلر ایدی کی، حیکمت حاجیزادنین ده عائلهسی بو تیپ عائلهلردن اولوب».
یازیچی بیلدیریب کی، حاجیزادنی عمرو اوزونو نه یازیچی، نه معلم، نه ده ایش یولداشی کیمی هئچ کس جدییه آلماییب:
«مصاحیبه ایله باغلی یاییلان رایلرین بؤیوک اکثریتی ده اونو گؤستریر کی، جمعیت حیکمت حاجیزادنین سؤزلرینی جدی قبول ائتمیر».
قئید ائدک کی، آذربایجانین روسییاداکی کئچمیش سفیری حیکمت حاجیزاده ص. وورغونون معناسیز بیری اولدوغونو، نه قدر آدام ساتدیغینی دئییب. بوندان باشقا، او، ص. وورغونون شعرلرینه تنقیدی یاناشیب و شاعرین آدینا کوچه اولماسینا منفی مناسیبت بیلدیریب.


text:
ابقوندا
ابقوندا (ایسپانجا: Alguazas) Abegondo ایسپانیادا بیر یاشاییش منطقهسیدیر و لاکرونیا اوستانینده یئرلشیب. بۇ شهرین مساحتی ۸۳٫۸۱ کیلومتر موربّع دیر. ۷۰۰ متر دنیز سویهسیندن اۇجالیقی وار. سوْن نۆفوس تخمینلرینه گؤره ۵۶۶۴ نفر دیر.
ایچیندهکیلر
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
ایسپانیا ویکیپدیاسینین ایشلدنلری طرفیندن یارانمیش«Abegondo»، مقالهسیندن گؤتورولوبدور.( ۷ مارس ۲۰۱۸ تاریخینده یوْخلانیلیبدیر).
قارداش پروژهلرده ابقوندا گؤره داها آرتیق بیلگیلر تاپابیلرسینیز.
خطای اسکریپتی: پودمان «Historical populations» وجود ندارد.


text:
کولت. آذ گونئیلی یازار فرروخ جرایدینین (یورغون) «تلفن کؤشکو» حکایهسینی تقدیم ائدیر:
گونورتا چاغی گونش گؤی اوزونده شاخماقدایدی. ساغ الینده سانکی بیر شئی گیزلتمیش، اولجه الینی یومروق توتوب قیرمیزی کؤینیینین قولونو باش بارماغی ایله اوووجونا چکمیش، ایری آددیملارلا ساغ-سولا باخا-باخا کوچه ایله آشاغی گئدیردی.
اطرافدا اولانلار اونو گؤردوکده گولومسهییب، «هه، آراز، یئنه گئدیرسن زنگ ووراسان؟» - دئییب کئچیردیلر. آراز گولرک باشینی آشاغا سالیب تلسیک کئچیردی.
ساری بویالی تلفن کؤشکو گونشین ساچاقلاری آلتیندا پارلاییردی.
آراز کؤشکه چاتدیقدا کؤشکون قیراغیندان باخیب، بیر آز او یان-بو یانا بویلاندیقدان سونرا یاواشجا تلفنون اؤنونده دایاندی.
ساغ الینی آچدیقدا ترلمیش بیر-ایکی دمیر پول گؤردو.
دستیی گؤتوروب ایکی قیرانی تلفنون اوستونه قویدو. ساغ الی ایله تئز-تئز بیر نئچه نمرهنین اوستونه باسیب دایاندی.
بیر آز سونرا ایکی دفعه دستهیه پوفلهییب، آزجا دؤزوب، یاواشجا دانیشماغا باشلادی:
- الو، الو!
- ...
- سلام، اؤزونسن؟
- ...
- یاناسان قیز، قورخدوم ای!
- ...
- آااا، هله دئییر، نیه «گیجبسر» دئدین، گلجک قایینانامدی.
- ...
- گؤروم هله، نئجهسن؟ یامان داریخیرام ها من.
- ...
- بیلیرم دا، اولسون-اولسون، اؤزوم سنی قاچیرداجاغام.
- ...
- کیم دئییر اولماز؟
- ...
- من قاچیردارام دا، هم سن بیر آز دا دؤز.
- ...
- سحر، اه باغیشلا، سحریم، سنی چوخ سئویرم، بیلیرم، بیلیرسن هااا، اما دئدیم، لاپ آرخایین اولاسان.
- ...
- یاخشی گئت، توتماییم، سئویندیم سسینی ائشیتدییمه.
دستیی یئرینه قویوب ساغ الی ایله ایکی قپیی تلفنون اوستوندن گؤتوروب، ائولرینه ساری یولا دوشدو.
محلهده اویون اوینایان اوشاقلار آرازی گؤردوکده، «قاچین، دلی آراز گلدی»، - دئیه داغیلیشدیلار...


text:
سعودییه عربیستانیندا حبس اولونان شخصلره تهلوکهسیزلیک اورگانلاری ایشچی لری طرفیندن ایشگهنجه وئریلیب.
آخار. آذ خبر وئریر کی، بو بارهده «میددلئ ااست ائی» سایتی سعودییه عربیستانیندان اولان رسمی لره ایستینادن اینفورماسییا یاییب.
معلوماتا گؤره، اصلینده حبس دالغاسی زامانی ساخلانیلانلارین سایی قات-قات چوخ اولوب. مطبوعاتا اونلاردان یالنیز بیر قیسمی بارهده معلومات وئریلیب. بانک حسابلاری بارهده معلوماتلاری الده ائتمک اوچون ایشگهنجه ائدیلهن مأمورلاردان بعضی لرینین خسته خانالارا یئرلشدیریلدیکلری بیلدیریلیب.
قئید ائدک کی، سعودییه عربیستانیندا روشوت و کورروپسییا ایستینتاقی چرچیوهسینده ۲۰۸ نفرین ساخلانیلدیغی آچیقلانیب.


text:
تورکييه جومهورييهتی و ايران تورکلهری*
مئهران باهارلی
*باشلیقدا ایران تورکلهری، ایراندا
یاشاماقدا اولان «تورک میللهتی» آنلامیندادیر
ييرمينجی يوزايلين باشلاريندا عوثمانلی- ايران
تورکلهری
اؤزهت: بو دؤنهمده عوثمانلی ایمپاراتورلوغو، ایران-قافقاسیا
تورکلهرینین قورتاریجیسی گیبی داورانمیشدیر:
اون دوقوزونجو یوزایلین باشلاریندا اورتادوغو-باتی آسیاداکی
تورک کیتلهسی (کندیسینی ائتنیک-قوومی اولاراق «تورک» تانیملایان کیتلهلهر ویا «باتی
اوغوزلار») ایکی سییاسی اولوشومدا یئر آلماقدایدیلار: «عوثمانلی ایمپاراتورلوغو»
(بوندان سونرا «باتی تورک» کیتلهسی) و «قاجار شاهلیغی» (بوندان سونرا «دوغو تورک»
کیتلهسی). بو دئولهتلهر و اونلارا حاکیم اولان عاییلهلهرین ایکیسی ده «تورک»
ایدی. عوثمانلی ایمپاراتورلوغوندا باتی تورک کیتلهسی اساسهن آنادولو و گونئیدوغو
بالقانلار، و قاجار شاهلیغیندا دوغو تورک کیتلهسی ایران´ین قوزئیباتیسی ایله
گونئی قافقاسیادا یئر آلماقدایدی. اون دوقوزونجو یوزایلین ایلک یاریسی بیتهرکهن،
دوغو تورک کیتلهنین قافقاسیا بؤلومو ایسه چار روسیاسینین قاجار شاهلیغی
توپراقلارینی آدیم آدیم ایشغال ائتمهسییله روسیانین دئنهتیمینه گیرمیشدی.
ییرمینجی یوزایله گیرهرکهن و بیرینجی دونیا ساواشی ایللهرینه
دوغرو ایلهرلهرکهن، عوثمانلی ایمپاراتورلوغوندا «ایتتیحاد-ی ایسلام» (اتحاد
اسلام) آخیمی و «ایتتیحاد و ترهققی» (اتحاد و ترقی) فیرقهسی اورتایا چیخیدی.
ایتتیحاد-ی ایسلام، بوتون بویونوئریکلی (موسولمان) توپلولوقلارینی، دینی فاناتیسم
و مذههبچیلیکدهن ال چکیپ، آوروپا سؤمورگهچی دئولهتلهرینه قارشی بیرلهشمهیه
چاغیران لاییک و مودئرنیست بیر پیروژه ایدی. بو باغلامدا زامانلا عوثمانلی
ایمپاراتورلوغو ائلیتی، دوغو تورک کیتلهسینین قورتاریلماسینین کندی گووهنلیک و
ایستیراتئژیک چیخارلاری دوغرولتوسوندا و اونون گرهیی اولدوغونا ایناندی. دوغو
تورک کیتلهسینی (ایران و قافقاسیادا) قورتارمانین آدی و نیتهلییی ایسه بلیرسیزدی.
زامانلا ایکی سئنارییو بلیرگینلهشدی:
-ایلک سئنارییو: قوزئیباتی ایران و گونئی قافقاسیاداکی
تورک بؤلگهلهرینی عوثمانلییا ایلحاق ائتمهک و بؤیلهجه خزهر دنیزینین
باتیسیندان باشلایاراق، آوروپادا بالقانلارا دک اوزانان، دوغو و باتی تورک کیتلهلهرینی
(بوتون باتی اوغوزلاری) بیرلهشدیریپ تک و بوتؤو بیر تورک میللهتینی
اولوشدورماق.
-ایکینجی سئنارییو: دوغو تورک کیتلهسینی ایران ایله
روسییادان قوپاردیپ، قافقاسیادا «دربهند»دهن اورتا ایراندا «اراک-نهاوهند»ه دک
اوزانان، و عوثمانلی حیمایه سینده اولان، بوتون «تورکائلی»نی قاپسایان، بؤیوک
بیر تورک دئولهتی- آدینین آزهربایجان اولماسی داها سونرالار مینمسهندی-
قورماق.
دوغو تورک کیتلهسینی قورتارماقدا قرارلی اولان عوثمانلی
ایمپاراتورلوغو، بو دوغرولتودا بیرینجی دونیا ساواشیندا گونئی قافقاسیا و قوزئیباتی-باتی
ایران´ا گیردی. آردیندان یئیینجه گلیشهن اولایلار، گونئی قافقاسیادا محمهدامین
رسولزاده و آرخاداشلارینین اؤندهرلییینده «آزهربایجان خالق جومهورییهتی»، و
ایران´ین قوزئیباتیسیندا جمشیدخان سوباتایلی افشار اورومی (مجدالسطنه) و
آرخاداشلاری اؤندهرلییینده «ایتتیحاد حؤکومهتی»نی یاراتدی. آرتیق اورتام بؤیوک تورکائلی
دئولهتینی قورمایا و یا دوغو تورک کیتلهسینی توپیئکون عوثمانلییا ایلحاق ائتمهیه
الوئریشلی حالا گلمهکدهدی.
آنجاق گونئی قافقاسیادا «آزهربایجان خالق جومهورییهتی»
روسییا طرهفیندهن، بو سفهر بولشئویک و یئرلی کومونیست ایشبیرلیکچیلهرین
یاردیمییلا ایشغالا اوغراییپ، اورتادان قالدیریلدی. قوزئیباتی ایراندا «ایتتیحاد
یؤنهتیمی» ده عوثمانلینین گئری چکیلمهسی و آنتی تورک و ایرانچی «آزهربایجان
دئموکراتلاری»نین (مشروطهچیلهر-آزادیستانچیلهر) خهیانهتی سونوجوندا
چؤکوپ، بوراسی یئنیدهن ایران دئولهتینین دئنهتیمی آلتینا گیردی. بونونلا دا
خزهر´ین باتیسیندان بالقانلارا دک اوزانان تک بیر تورک میللهتینی یاراتما، یا
دا دربنددهن اراک-نهاوهنده دک اوزانان تک بیر تورک دئولهتینی قورما اولکوسو ده
تاریخه قاریشمیش اولدو.
اؤته یاندان عوثمانلینین ییخیلیشی و تورکییه جومهورییهتینین
قورولماسی ایله، عوثمانلی توپراقلارینداکی باتی تورک کیتلهسی ده، تورکییه و
بالقان دئولهتلهری ایله قیبریس و یئنی اورتادوغو دئولهتلهری اولان عیراق و
سورییه آراسیندا پارچالانمیش اولدو.
ییرمینجی یوزایلین ایلک یاریسی بیتهرکهن، باتی
آسیا-اورتادوغودا تورک کیتلهسی، آرتیق چوخ ساییدا آیری ائتنیک وارلیقلارا
آیریشمیش و فرقلی ائتنیک-میللی کیملیکلهری منیمسهمیشدی:
١-گونئی قافقاسیانی ایشغال ائدهن کومونیست روسییا، ایستالین
دؤنهمینده اورادا توپراق تمهللی، قانلی آنجاق باشاریلی کولونییال بیر میللهت
یاراتما سورهجی باشلاتمیش و تورک خالقینی، دیلی «آزهربایجانجا» و میللی آدی «آزهربایجانلی»
اولان یئنی بیر میللهته دؤنوشدورو وئرمیشدی. میللی آچیدان کیملیکسیزلهشهن خالق،
آیدینلار و سئچگینلهر آرتیق اؤزلهرینی «تورک» دئییل، «آزهربایجانلی» سانمایا
باشلامیشلاردی.
٢-ایراندا ایرانچی و پانایرانیست آزهربایجانچیلار و
ایرانچی سول تورکلهرین دستهیی ایله قورولان پهلهوی شاهلیغی، تورک خالقینی
مشروطهنین یاراتدیغی یئنی «ایران میللهتی»نده اریتمهک اوچون، چوخ یؤنلو بیر
حملهیه گیریشمیشدی. بو سییاسهت، تورک آیدینلار و سئچگینلهر اوزهرینده بللی
باشارییا اولاشیپ اونلاری میللی آچیدان تورک دوشمهنی ائدهبیلمیشسه ده، تورک
کیتلهسینی ایران میللی کیملییینده اریتمهکده باشاریلی اولامامیشدی.
٣-عیراق و سورییهده- اینگیلیزلهرین بؤل و یؤنهت سییاسهتی
دوغرولتوسوندا و باسقیسییلا- بورالاردا یاشایان تورک خالقینا قوندارما بیر ائتنیک
کیملیک اولان «تورکمهن» کیملییی منیمسهدیلمیشدی.
کماليست تورکييه- ايران تورکلهری
اؤزهت: کمالیست تورکییه، ایران تورکلهرینی فارسلاشدیرماق
ایستهیهن پهلوی رئژیمینین متحد-متفقی گیبی داورانمیشدیر.
کمالیست تورکییهنین ایران تورکلهرینه قارشی اولان منفی توتومونو
اولوشدوران ائتمهنلهرین بعضیسینی شؤیله سیرالایابیلهریک:
١-تورکییه جومهورییهتینین قورولماسی و «میثاق-ی میللی»نین
(یئنی سینیرلارینین) تمهل آلینماسییلا، آرتیق دوغو تورک کیتلهسی، یئنی تورکییه
دئولهتینین ایلگی آلانی ایچینده دئییلدی. تورکییه جومهورییهتینین «تورک میللهتی»،
یالنیز تورکییه، قیبریس و بالقانلارداکی باتی تورکلهریندهن اولوشوردو. (اویسا
عوثمانلی دئولهتی و ائلیتی، ایران-قافقاز تورکلهری ایله ایلگیلهنیر، حتتا
اونلاری اؤز میللهتیندهن ساییردی). تورکییه جومهورییهتی اورتادوغولو ایران،
عیراق و سورییه ایله سوویئت دئنهتیمینده گونئی قافقاسیادا یاشاماقدا اولان تورک
کیتلهلهرینی، اؤز میللهتیندهن بیلمهدییی اوچون، اونلاری اؤز حاللاری و بیلهلهرینه
حاکیم اولان ایران و روسیا دئولهتلهرینین مرحهمهتینه بیراخدی. بو دؤنهمده
اورتادوغو سؤز قونوسو ایکهن، «یورتدا صولح، جاهاندا صولح» شوعارینین گئرچهک آنلامی،
وار اولان مئوجود دوروم-ایستاتوکونو (دوغو تورکلهرین روسیا و ایران دئولهتی
حاکیمییهتی آلتیندا بولونماسینی) قبوللهنمهک اولموشدور.
٢-کمالیست جومهورییهت، «تورک میللهتی»نی یالنیز
تورکییه سینیرلاری ایچینده اولانلارلا بالقان-قیبریس تورکلهری اولاراق تانیملادی.
بو یئنی تانیملا ایله، اؤزلهرینی تورک بیلهن و تورک آدلاندیران دوغو تورک کیتلهلهری
تورکییه گؤزونده ائتنیک اولاراق تورک دئییلهردی. بو ندهنله کمالیست
تئرمینولوژیسینده ایران´ین قوزئیباتیسیندا یاشایان تورک کیتلهسینه «آزهری» و
یا سولاندیریلمیش تورک اولان «آزهری تورکو»؛ عیراق و سورییهده یاشاماقدا اولان
تورک کیتلهلهرینه اینگیلتهرهنین زورلادیغی «تورکمهن»؛ سوویئت آزهربایجانی
تورکلهری اوچون ده «آزهربایجانلی»، «آزهری» و سولاندیریلمیش تورک اولان «آزهربایجان
تورکو»، «آزهری تورکو» گیبی یاخیشدیرمالار قونداریلیپ قوللانیلدی.
٣-تورکییه جومهورییهتینین باتییا یؤنهلمهسی و کندیسینی
بیر باتی و آوروپا توپلوم و دئولهتی گؤرمهسی، اونون اورتادوغولو ایران، عیراق و
سورییه تورکلهرینه سیرتینی چئویرمهسینه و اونلاردان داها دا
اوزاقلاشما-یابانجیلاشماسینا یاردیم ائتدی.
٤- اؤزگور باتی دونیاسی و داها سونرا ناتو´نون اویهسی
اولما، تورکییهنین دمیر پرده آرخاسیندا یاشاماقدا اولان و وارشووا پاکتی اویهسی
سوویئت آزهربایجانی تورکلهریندهن اوزاقلاشماسیندا ائتگیلی اولدو.
٥-دوغو تورک کیتلهسینین ایراندا یاشایان بؤلومونون
یاخلاشیق هپسی، سوویئت آزهربایجانیندا اولانلارین یوزده یئتمیش و عیراق-سورییه
تورکلهرینین یاریسینین شیعی و علهوی اینانجلارینا باغلی اولماسی، آنایاسال
اولاراق لاییک اولماسینا رغمهن، سوننی کیملییینی قوروموش تورکییه جومهورییهتینین
بو تورک کیتلهلهرینی اؤزمسهمهمهسینین باشقا بیر ندهنی اولموشدور. هم
عوثمانلی و هم تورکییه جومهورییهتینده، شیعیلیک و علهویلیک هر زامان قوشقو
ایله باخیلان، دیش گوجلهرین و اؤزهللیکله ایران´ین کؤتویه قوللانابیلهجهیی
اولونتولار اولاراق آلقیلانمیشدیر.
٦- ایستالین دؤنهمینده سوویئت آزهربایجانیندا قونداریلان
«آزهربایجانلی میللی کیملییی» و یا «آزهربایجان میللهتی»نین تمهللهریندهن
بیری، قویو آنتی تورکلوک و آنتی تورکییهلیلیکدیر (میللی کیملیکده، تاریخ
آنلاییشیندا، دیلده، ادهبییاتدا، خطده، ...). ییرمینجی یوزایل بویو ایراندا دا، تورک
آیدین و سئچگینلهری ده قویو آنتیتورک و آنتیتورکییه اولان فارس-ایران میللی
کیملییی و آزهربایجانچیلیقدان آغیر بیچیمده ائتگیلهندیلهر. دوغو تورکوندهن (ایران
و گونئی قافقاز) گلهن بو آشیری آنتیتورک و آنتیتورکییه اهییلیم، دوغال اولاراق
تورکییه جومهورییهتینده بو اهییلیمه صاحیب دوغو تورکونه (ایران و گونئی قافقاز) قارشی بیر چئشیت آنتیپاتی و سویوقلوق اولوشدوردو (عوثمانلیلارین صفهویلهری قارشی صاحیب
اولدوغو آنتیپاتی گیبی). ایران و گونئی قافقاز تورکلهرینین گئرچهک تورک اولوپ
اولمادیقلاری بیر داها سورقولانماغا باشلاندی.
٧-بیرینجی دونیا ساواشی و جمشیدخان سوباتایلی افشار اورومی
یؤنهتیمینین چؤکوشوندهن سونرا، سوویئت روسیاسی ایرانین قوزئی باتیسینی
عوثمانلی- تورکییه ائتگیسیندهن چیخاردیپ، اؤزونون ائتگی آلانینا چئویرمهک ایستهدی.
بو دوغرولتودا بیرینجی دونیا ساواشی ایللهرینده ایران تورکلهرینده اولوشموش
اولان تورک میللی بیلینجلهنمه حرهکهتینی اوغورلادی و چالدی. بونون اوچون، ایکینجی
دونیا ساواشی ایللهرینده تورک میللی کیملییینه اینانمایان، مشروطهنین یاراتدیغی «ایران
میللهتی»نه اینانان، ایران´ی روسیایا باغلی سوسیالیست بیر دئولهته چئویرمهک
ایستهیهن کومونیست، بولشئویک، ایستالینیست سییاسیلهری (ایرانچی سول تورکلهری،
ایرانچی آزهربایجانچیلاری، پانایرانیست آزهربایجانچیلاری، ایستالینیست آزهربایجانچیلاری،
...)، ایراندا تورک خالقینین میللی حاقلاری یولوندا باشلاتدیغی ساواشیما حاکیم ائتدیردی.
بو ایرانچی آزهربایجانچیلار و ایستالینیست آزهربایجانچیلار دا «تورک میللی
حرهکهتی»نین ایچینی بوشالدیپ، اونو ایرانچی و روسچو اولان، آزهربایجانچی
بیر حرهکهته دؤنوشدوردولهر. تورک خالقینین میللی حاقلاری اوغروندا ساواشیمینا
سول و کومونیست بیر بویا-رنگ وئردیلهر و ییرمینجی یوزایلین سونونا دک اونا حاکیم
اولدولار. دولاییسی ایله بو دؤنهمده تورکییه جومهورییهتی ایران´ین قوزئی باتیسیندا
باشینی ایرانچی آزهربایجانچیلار-ایستالینیست آزهربایجانچیلارین چکدییی بو
حرهکهتلهره قوشقو ایله باخدی. اونلارا دستهک وئرمهدی، حتتا کومونیست
روسییانین ماشاسی دییه، اونلارا قارشی چیخدی.
٨-بو باغلامدا تورکییه جومهورییهتی ایران´ین قوزئیباتیسینی
ایشغال ائدهن سوویئتلهرین دستهیی ایله قورولان و باشیندا قویو آنتیتورک و آنتیتورکییه
اولان کومونیست و ایرانچی-ایستالینیست آزهربایجانچیلارین بولوندوغو «آزهربایجان
میللی حؤکومهتی»نه آچیق دستهک وئرمهکدهن چکینمیشدیر.
٩- ایستالینیست روسیا گودوملو «آزهربایجان میللی حؤکومهتی»نین
اورتایا چیخیشی، اؤندهرلهرینین بیر ایل سونرا روسلارین امرییله و هئچ بیر دیرهنج
گؤستهرمهدهن سوویئتلهره قاچیشی و سوویئت دستهکلی بو اولوشومون چؤکوشو ایله، ایرانچی-ایستالینیست
آزهربایجانچیلیق تورک میللی بیلینجلهنمه حرهکهتینی ائتگیلی بیچیمده یوخ ائتمهنی
باشاردی. آردیندان - کورد میللی موجادیلهسینین ترسینه- یاریم یوز ایله قدهر ایراندا
«تورک میللی موجادیلهسی» سؤنوپ سسسیزلیک دؤنهمی باشلادی. بو دؤنهمده تورکییه
جومهورییهتینین، ایستهسهیدی بیله، وار اولمایان بیر تورک میللی حرهکهته دستهک
وئرمهسی، سؤز قونوسو اولامازدی.
١٠-جومهورییهت تورکییهسینده کورد سورونو دا بو دئولهتین
ایران تورکلهرینه قارشی منیمسهدییی اولومسوز توتومون اولوشماسیندا ائتگیلی
اولموشدور. ١٩٢٥لهردهن سونرا آتاتورک تورکییهسی کندی سینیرلاری ایچینده
اولوس-دئولهت یاراتما پیروژهسی و بو دوغرولتودا کورد کیتلهسینی تورکلهشدیرمهیه
چالیشیرکهن، ایران دئولهتی ده بنزهر بیر اولوس-دئولهت یاراتما پیروژهسی
یوروتهرهک، اؤز سینیرلاری ایچیندهکی تورک کیتلهلهرینی ایرانلی-فارسلاشدیرمایا
چالیشیردی. بو ایکی دئولهت آتاتورک- ریضاشاه دؤنهمیندهن باشلایاراق، قارشی طرهفین
اولوس-دئولهت یاراتما پیروژهسینی رسمییهته تانیمیشدیر. بونون سونوجوندا دا
تورکییه ایراندا یاشاماقدا اولان تورک کیتلهسینین فارسلاشدیریلماسینا گؤز
یومموش، ایران دئولهتی ده تورکییهده کورد کیتلهسینین تورکلهشدیریلمهسینه
اولور دئمیشدیر. بو یاخلاشیم، اؤزهللیکله کمالیست کسیم و اوردونون دهییشمهز و ثابیت
قونومو اولموشدور.
١١-تورکییهده کورد سورونون درینلهشمهسی و کورد تئرورو-پککنین
اورتایا چیخماسی، تورکییه جومهورییهتی و ایران دئولهتینین - بو سفهر «ایران
ایسلام جومهورییهتی» آدی آلتیندا- اؤزهللیکله گووهنلیک آلانیندا بیر بیرینه
داها دا یاخلاشدیرمیشدیر. ایران´ین گؤستهرمهلیک اولسا داخی، پککیا بعضهن
قارشی قویماسینین قارشیلیغیندا، تورکییه جومهورییهتی ده ایرانلی تورک آکتیویست و
قوروپلارا - تورکییهده یئرلهشمهلهری، فعالییهت و هؤرگوتلهنمهلهرینین
قیسیتلانماسی، گاموح لیدئری چؤهرهگانلییا گیریش ایذنی وئرمهمهک .... گیبی-
بللی باسقیلار اویقولامیشدیر.
ايسلامچيلار-آکپ ايقتيداری و ايران تورکلهری
اؤزهت: تورکییه ایسلامچیلاری همیشه فارس ایسلامچیلاری
ایله ایتتیفاق ایچینده اولموشلاردیر.
١-تورکییهده سییاسال ایسلام´ین ایقتیدارا یورومهسی،
تورکییه جومهورییهتینین ایران ایسلام جومهورییهتینه یاخلاشماسیندا و ایراندا
یاشاماقدا اولان تورک خالقینین میللی موجادیلهسینه سویوق باخماسیندا دا بللی
رولو واردیر. ایسلامچی ریفاه پارتیسی-ارباخان´ین ایقتیدارا گلمهسییله، تورکییه و
ایران دئولهتلهری داها اؤنجه ائشی گؤرولمهمیش بیچیمده بیر بیرینه یاخلاشمایا
باشلامیشلار. ارباخان و گئنهل اولاراق تورکییهده سییاسال ایسلام´ی ساوونان
ایسلامچی آخیملار و اؤزهللیکله ریفاه-ساعادهت پارتیسی چیزگیسی، ایران ایسلام
جومهورییهتی و اونا حاکیم اولان دینچی فارسلارا قارشی اولدوقجا دوستانه و صمیمی
دویقولارا صاحیب اولموشلار. ترسینه، ایراندا یاشاماقدا اولان تورک خالقینین میللی
موجادیلهسینه قارشی منفی توتوم آلمیشلاردیر.
٢-آکپ یؤنهتیمی ده، ان آزیندان اردوغان-گول قانادی،
ایسلام قارداشلیغی و دینچیلیک دورتولهری ایله ایران دئولهتینه حاکیم اولان
فارس دینچیلهره سیجاق و عئینی درهجهده ایراندا یاشایان تورک خالقینین میللی
ساواشیمینا، اؤزهللیکله فئدئرالیسم ایستهیینه سویوق باخمیشلاردیر. بونونلا
قالماییپ اونلارین ایقتیداری دؤنهمینده ایران ایسلام جومهورییهتی، تورکییه اوچون
ایستیراتئژیک تهدید اولماقدان چیخاریلمیشدیر. آیریجا تورکییه دئولهتی، سورییه
اولایلاری پاتلاق وئرینجهیه دک، ایران ایسلام جومهورییهتینین اولوسلارآراسی
پیلاتفورملاردا آووقاتی-وکیلی گیبی داورانمیشدیر.
٣- سون ایللهرده تورکییهنین ایران تورکلهرینه قارشی گلهنهکسهل
توتوموندا دهییشیکلیکلهر گؤزلهملهنمهکدهدیر. بو دهییشیکلیکلهرین یو دؤنوشو
(١٨٠ درهجهلی) نیتهلییی قازاندیغینا اینانانلار واردیر.
٤-آکپ ایقتیدارینین ایکینجی دؤنهمینده (٢٠١١دهن سونرا)
تورکییهنین گلهنهکسهل ایچینه قاپانیق و اؤزهللیکله اورتادوغویا سیرتینی
چئویرمیش پولیتیکاسیندان واز گئچمهسی، بو بؤلگهده اولان بیتهنلهری آلقیلاما و
آنلامایا چالیشماسی، اونون ایران تورکلهرینی یئنیدهن کشف ائتمهسینه زمین
یاراتمیشدیر.
٥-آکپ´نین اؤزهللیکله داووتاوغلونون عوثمانلی ائتگی
آلانیندان یئنیدهن یارارلانمایا چالیشماسی، اونون دیش پولیتیکاسیندا
ایستیراتئژیک بیر یؤنهلیشدیر (گرچی ایسلامچیلارین عوثمانلی یانلیسی اولماسی بیر
یالاندیر. عوثمانلی لاییک بیر دئولهت ایدی و اوزاقدان یاخیندان بوگونکو سییاسال
ایسلاملا بیر باغلانتیسی یوخ ایدی). داووتاوغلونا گؤره بو ائتگی آلانا داخیل
ائدیلمهسی گرهکهن بؤلگهلهر آراسیندا، طبیعی اولاراق ان باشدا تورکییهنین
سینیرداشی و بوتونویله تورک اولان ایران´ین قوزئی باتیسیندا یئرلهشمیش قوجامان
تورکائلی- ائتنیک آزهربایجان گلمهکدهدیر.
٦-ایراندا سون ایللهرده «تورک میللی بیلینجلهنمه» و بونون یانسیماسی اولان کولتورهل- سییاسی
آکتیویتهلهر گؤرونور بویوتلار قازانمیش، بللی آرالیقلارلا تکرارلانان خالق
قایناما-غلهیانلاری، حتتا آیاقلانمالاری ایله سونوجلانمیشدیر. (بورادا آماج، آنتیتورک
اولان آزهربایجانچی آخیم و «آزهربایجان میللی حرهکهتی» دئییلدیر). تورکییه
آچیسیندان آرتیق دستهک وئریلهبیلیر، دستهیی حاقق ائدهن، خالق آراسیندا تاباتی
بولونان بیر سییاسی تورک میللی حرهکهت مئوجوددور. سون آلتمیش ایلده بؤیله بیر
دوروم سؤز قونوسو دئییلدی.
٧-ایراندا یئنی اورتایا چیخان «تورک میللی حرهکهتی»،
آرتیق قویو آنتیتورک و آنتیتورکییه اولان ایرانچی آزهربایجانچیلیق،
ایستالینیست آزهربایجانچیلیق، روسچولوق، کومونیزم گیبی آشیری فانتئزیلهره
ساپلانانلارین کونترولونده دئییلدیر. (البهتته ایندی ده گئچهن قوشاقلارا باغلی
بیر قاچ سییاسیدهن اولوشان بؤیله آشیریلار واردیر. آنجاق بونلار تکجه یورتدیشیندادیرلار
و گنج قوشاقلار و اورتا کسیم تورک دوشونجهسیندهن بوتونویله دیشلانمیش
دورومدالار). بو دا تورکییهنین بو حرهکهته دستهک وئرمهسی یولوندا بوتون
ییرمینجی یوزایل بویونجا وار اولان ان اؤنهملی انگهل و چکینجهنی، یعنی آنتیتورک
ایرانچی آزهربایجانچی و روسچو، کومونیست فاناتیکلهرین اؤندهرلییینی اورتادان
قالدیرمیشدیر.
٨-ایراندا یئنی اورتایا چیخان «تورک میللی حرهکهتی»،
بیرینجی دونیا ساواشیندا جمشیدخان سوباتایلی افشار اورومینین اؤندهرلیییندهکی
ایتتیحاد یؤنهتیمینین میللی دوشونجه و سییاسی فلسهفهسینه اویاراق، صیرف «تورک
میللی کیملییی» و تورک خالقینین میللی چیخارلارینی تمهل آلماقدا، مشروطییهت
دؤنهمینده «ایران میللهتی»نین بیر قوومو اولان «آزهربایجانلی»لیغی، و سوویئت
آزهربایجانیندا یارادیلان ایستالینیست آزهربایجانچیلیغی ردد ائتمهکدهدیر.
تورکییهنین بو سییاسی یؤنهلیمه قئییدسیز قالماسی بکلهنهمهز.
٩-ایراندا یئنی اورتایا چیخان «تورک میللی حرهکهتی»
بیرینجی دونیا ساواشی ایللهرینده جمشیدخان سوباتایلی افشار اورومی یؤنهتیمینده
اولدوغو گیبی، کسین و قاتی سئکولهر بیر حرهکهتدیر. ایران دئولهتی و فارس –ایران
میللییهتچیلییینین بوتون چابالارینا رغمهن، تورک آیدین و سئچگینلهر گئچهن
یوز ایللهرین آجی تجروبهلهریندهن گرهکلی درسی آلمیش و آرتیق سییاسی ایمامی
شیعیلییینین فارس میللییهتچیلییینین تمهللهریندهن بیری اولدوغو گئرچهیینی
فرق ائتمیش دورومدادیرلار. یئنی ایرانلی تورک آیدینی، اؤزونو دینچی و یا سئکولهر
شیعی فارس´دان داها چوخ، سئکولهر سوننی تورکییهلییه یاخین بولور.
١٠-ایران ایسلام جومهورییهتی، قورولدوغو ایلک گوندهن بری
تورکییهدهکی کورد سورونو و داها سونرا پککنی بو اؤلکهیه قارشی بیر کارت
اولاراق قوللانمیشدیر. بو کارتی قوللانمانین ندهنی، ایلک باشدا ایران ایسلام
جومهورییهتینین لاییک تورکییهنی اؤزونه تهدید اولاراق آلقیلاماسیندان دولایی
ایدی. سون دؤنهمده ایسه تورکییهنین سورییه دیکتاتورونا قارشی یئر آلماسی، و هر
زامان ایران´ین گوجلو بیر تورکییهنی اؤزونه تهدید اولاراق گؤرمهسی، ایران´ین
یئنیدهن پکک کارتینی قوللانمایا یؤنهلتمیشدیر.
١١-سورییهده پاتلاق وئرهن خالق آیاقلانماسی و تورکییهنین
اونا وئردییی دستهک، ایران´ی اؤفکهلهندیرمیش و دورمادان اؤزهللیکله سیپاه
قوموتانلارینین تورکییهنی آچیق و یا اوستوقاپالی تهدید ائتمهسینه ندهن
اولموشدور. بو دا تورکییه دئولهتینی ایران تهدیدینه قارشی یئنی آراییشلارا ایتهلهمهکدهدیر.
١٢- تورکییهنی سیخیشدیرماق باغلامیندا ایران ایسلام
جومهورییهتی بو اؤلکهده یاشایان شیعی تورکلهر و سون دؤنهمده علهوی تورکلهری
اؤز اکسهنینه- مئحوهرینه چکمهک و قوللانماق نییهتیندهدیر. ایرانین آماجی،
کوردلهر، پکک، شیعیلهر و علهویلهری تحریک و قیشقیرتاراق تورکییهنین ایچ
ایستیقرارینی پوزماقدیر. آنلاشیلان سون دؤنهمده ایران ایسلام جومهورییهتینه
سیجاق باخان بعضی آکپ قورمایلاری بیله، آرتیق ایران´ین بو ایچ و گئرچهک اوزونو و
آرت نییهتینی باشا دوشموش و میثیللهمه اولاراق ایراندا یاشایان تورک خالقی
کارتینی اوینانماسی گرهکدییی سونوجونا وارمیشلاردیر.
ايراندا ياشايان تورک ميللهتینين تورکييهيه
قارشی توتومونداکی دهييشيکليکلهر
اؤزهت: ایراندا یاشایان تورک خالقی، آزهربایجانچیلیغی ردد
ائدهرهک، تورکییهنی یئنیدهن کشف ائتمهکده، بونونلا دا اؤز میللی تورک
کیملییینه قاییتماقدادیر.
١-ایراندا یاشایان تورک آیدین و دوشونورلهر و گئنهل
اولاراق «تورک میللی حرهکهتی»، آرتیق ایرانچی تورک سولو، ایرانچی آزهربایجانچیلیق
و ایستالینیست آزهربایجانچیلیغین اونو تورک میللی کیملیییندهن اوزاقلاشدیرما و
آنتیتورک- آنتیتورکییه سینسی سییاسهتلهرینی باشا دوشموش و اونلاری گیدهرمهک
یولوندا بلیرلی آدیملار آتماغا باشلامیشدیر. بو آدیملار بللی اؤلچوده یانقی بولموش
و تورکییهنین اولوملو یانیت وئرمهسینه ندهن اولموش و اولاجاقدیر:
٢-تورک خالقی اؤز میلللی آد و کیملییینی بوتون تاریخ
بویونجا اولدولوغو گیبی تکجه «تورک» و دیلینی تکجه «تورکجه-تورکی» آدلاندیریر و
ایرانلا روسییانین اویدوردوغو آزهری، آزهربایجانلی میللی آدلار و کیملیکلهری و آزهریجه ایله آزهربایجانجا گیبی دیل
آدلاندیرمالارینی ردد ائتمهکدهدیر. خالقیمیز ایران و روسییا کولونییالیزمینین
یاپای میللهت یاراتما سورهجینه یوخ دئمهکله، گئرچهک میللی کیملییی، تاریخی و
تورکییه ایله قوپان باغلارینی اونارماقدادیر.
٣-ایراندا یاشایان تورک خالقی اؤز میللهت و اؤز وطهنینی
تانیملارکهن، ایرانچی و ایستالینیست آزهربایجانچیلیق اؤیرهتیلهرینین
ترسینه، تورکییه سینیرلاری ایچینده قالان بؤلوملهرینی ده (ایغدیر، قارس، ارزروم،
...) اونوتماماقدا، اونلارلا هر یؤندهن یاخینلاشما، قایناشما و بیرلهشمهیه
گئتمهکدهدیر.
٤-ایراندا یاشاماقدا اولان تورک میللهتی ایستاندارد یازی
دیلینی اولوشدورماق و گلیشدیرمهکده تورکییه دئنهییمی و دیلینی، اؤزهللیکله
سؤزداغارجیغی آلانیندا، گؤز اؤنونده بولوندورماقدا و ییرمینجی یوزایلده سوویئتلهرده
اولوشان قوندارما «آزهربایجانجا» دئنهییمینی ردد ائتمهکدهدیر. آزهربایجانجانین
دیلده آشیری فارسجا، عرهبجه و روسجالاشماسینی اؤنلهیهرهک، تورکجهلهشمهیه
دوغرو گئتمهکدهدیر.
٥-تورک میللهتی و آیدینلاری آراسیندا گوندهن گونه داها دا
گوجلهنهن تورکلوک بیلینجی، اؤزونو اولوشدورماقدا اولدوغو لاتین آلفابئسینده ده
گؤستهرمهکدهدیر. تورک آیدینلاری، سوویئتلهرین ایستالینیست آزهربایجانچیلیق
گرهیی آزهربایجاندا یاشاماقدا اولان تورک خالقینی تورکییه و تورکییه خالقیندان
قوپارتماق و آیریشدیرماق آماجییلا منیمسهنهنƏ-ǝ ایشارهتینی قبول ائتمهمهکده، فتحه سسینی E-e و کسره سسینیÉ-é ایله گؤستهرمهکدهدیر. بو آدیم، تورکییهده
یازیلان تورکجه متینلهرین قاپیسینی ایراندا یاشایان تورک خالقینا آچماقدا،
ایراندا یاشایان تورک خالقینین لاتین آلفابئلی متینلهرینی تورکییهیه آنلاشیلیر
قیلماقدا، ایراندا یاشاماقدا اولان تورک خالقینین میللی بیلینجلهنمهسینه ایومه
قازاندیرماقدا؛ آزهربایجان، ایران و آنادولودا تورک کیتلهلهری آراسیندا ایلهتیشیم
و بیرلیکدهلیک کؤپروسونو قورماقدادیر.
سوموت گؤرونهن دهييشيکليکلهر
یوخاریدا آنلاتیلان دینامیکلهرین سونوجوندا سون دؤنهمده
تورکییه جومهورییهتینین ایران تورکلهرینه قارشی اولان گلهنهکسهل توتوموندا
سوموت دهییشیکلیکلهر گؤزلهملهنمهکدهدیر: جومهورباشخانی گول´ون، حتتا اوندان
بیر قاچ ایل اؤنجه نئجدهت سئزهر´ین تبریز´ی اؤز ایران گزیلهرینه اکلهمهسی،
داووتاوغلو´نون تئهران´ین دونیانین ایکینجی ان بؤیوک تورکجه قونوشان شههری
اولماسینی سؤیلهمهسی، اردوغان´ین بیر تیوی سؤیلهشیسینده ایرانداکی تورک
قارداشلارینا سلام گؤندهرمهسی، تورکییهده ایرانلی تورکلهرین درنهکلهشمهسینه
ایذین وئریلمهسی، تورکییه و دئولهتی مئدییاسیندا ایراندا یاشاماقدا اولان تورک
میللهتی ایله ایلگیلی خبهر و یوروملارین سیخلیغینین آرتماسی، .... ان سون دا
تئهراندا تورکییه جومهورییهتی بؤیوک ائلچیسینین تیراختور تاخیمی یاریشماسینی
ایستادییوما گئدهرهک ایزلهمهسی، بو باغلامدا اولوملو و آنلاملی گلیشمهلهردیر.
١- بعضیلهری «تورکییهنین، ایراندا یاشایان تورک میللهتینی
گؤزمهزدهن گلهن جومهورییهت دؤنهمیندهکی سییاسهتیندهن یو دؤنوشو
یاپماقدادیر» تثبیتینده بولونورلار. گئرچهک نه ایسه، بو داورانیش دهییشیکلییی
بیر اولگودور و مونفهرید بیر اولای دئییلدیر. بونلارین داوامی گلهجهکدیر.
ایراندا تورک خالقی و میللی حرهکهتینین تورکلهشمهسینه قوشوت اولاراق، تورکییهنین
اونا وئرهجهیی دستهک ده آرتاجاقدیر.
٢-دئولهتلهر اؤزهللیکله بؤیوک دئولهتلهر بیر آندا
سییاسی توتوملارینی دهییشدیرمهز. تورکییه ده ایراندا یاشایان تورک خالقی
قونوسوندا یاواش یاواش دؤنوش یاپماقدادیر. آنجاق بو، هر شئیین بیر آندا دوزهلهجهیی
آنلامیندا دئییلدیر.
٣-تورکییه دئولهتی ایراندا یاشایان تورک خالقینا قارشی
جومهورییهت دؤنهمیندهکی منفی سییاسهتینی دهییشدیرمهکدهدیر. اؤنهملی اولان
بو دهییشیکلییی قاوراماق و دهیهرلهندیرمهکدیر. تورک خالقی، آیدینلاری و
سییاسیلهری تورکییهنین بو دؤنهمهجده وئردییی سیقناللاری دوغرو آلقیلامالی و
دوغرو دهیهرلهندیرمهلیدیرلهر.
٤-تورکییهنین ایراندا یاشایان تورک خالقی ایله ایلگیلهنمهسی،
آمئریکا ایله ایلگیسیزدیر. اولای، تورکییه دئولهتینین ایراندا یاشایان تورک
خالقی و میللی حاقلارینین الده ائدیلمهسینین کندی میللی چیخارلارینا ترس
اولمادیغینی، حتتا اونا اویقون اولدوغونو قاورامایا باشلاماسیدیر.
٥-تورکییه دئولهتینین تورک خالقینین میللی موجادیلهسی
ایله ایلگیلهنمهسی، نه تک دورومدان سو-یی ایستیفاده دئییلدیر، ترسینه تام دا
دوغرو ایستیفادهدیر و بیزیم میللی چیخارلاریمیزا دا اویقوندور.
٦-تورک خالقینین میللی موجادیلهسی -بیرینجی و ایکینجی دونیا
ساواشلاریندا دا گؤروندویو گیبی- تورکییه فاکتورو اولمادان باشارییا اولاشاماز.
آنتیتورک و آنتیتورکییه ایرانچی و ایستالینیست آزهربایجانچیلارین و اوتانجاق
پانایرانیستلهرین بونون ترسینی ایددیعا ائتمهلهری، خهیال دونیاسیندا
یاشاماقدیر. ایران و تورکائلی-ائتنیک آزهربایجاندا یاشاماقدا اولان تورک میللهتینی،
سانیلانین ترسینه، سییاسی اولاراق آزهربایجان رئسپوبلیکاسی دئییل، تورکییه
جومهورییهتی ایله قورولاجاق چوخ یؤنلو و درین ایلیشگیلهر قورتاراجاقدیر.


text:
ائرمنی سیلاحلی بؤلمهلری جبههنین موختلیف ایستیقامتلرینده ایری چاپلی پولئمیوتلاردان دا ایستیفاده ائتمکله سوتکا عرضینده آتشکس رئژیمینی عمومیلیکده ۵۰ دفعه پوزوب.
مدافعه ناظیرلییندن آخار .آذ-آ وئریلهن معلوماتا گؤره، ائرمنیستان رئسپوبلیکاسی بئرد رایونونون چیناری کندینده یئرلشهن مؤقعلردن توووز رایونونون آغ بولاق کندینده، کراسنوسئلسک رایونو اراضیسیندهکی آدسیز یوکسکلیکلرده یئرلشهن مؤقع لردن گده بی رایونو اراضیسیندهکی آدسیز یوکسکلیکلرده یئرلشهن مؤقعلریمیز آتشه توتولوب.
ایشغال آلتیندا اولان ترتر رایونونون گؤیارخ، چیلبورت، یاریمجا، آغدام رایونونون باش قروند، شیخلار، قاراقاشلی، خوجاوند رایونونون کوروپاتکینو، فضولی رایونونون قورقان، آشاغی سئییدهمدلی کندلری یاخینلیغیندا، همچینین گورانبوی، ترتر، خوجاوند و فضولی رایونلاری اراضیسیندهکی آدسیز یوکسکلیکلرده یئرلشهن مؤقعلردن ده سیلاحلی قوهلریمیزین مؤقع لری آتشه توتولوب.


text:
Apr 5, 2014
گوندلیگیمده ن بیر صحیفه
سحر اوتاغین سکوتوندا گؤزلریمی آچیرام، هله اوتاق قارانلیقدی. یاتاغین یانینداکی استولون اوستوندن تلفونو گؤتوروب ساعاتا باخیرام. ساعات ۷-یه بیر نئچه دیقه قالیر. ساعات زنگ وورمادان یوخودان آییلمیشام. بلکه دونن گئجه یاتاغا تئز گئتدییم اوچوندور. یاتاق دان قالخیب ال-اوزومه سو چکیب، چایدانین آلتین یاندیریرام، دوشونورم، حاضیرلانانا ده ک، چای قاینار دئیه : دوشونورم. بیر الیمله گئینیر، او بیریسیله سحر یئمه¬یی حاضیرلاییرام. بیر چای سوزوب یئمه یه اوتورورام. یئمه ییمی یئمه یه 10 دیقه م وار، یوخسا ایشه گئج قالاجاغام. بو گون هئچ ایشه گئتمگ ایستمیرم. آمما بیلیرم آیین باشی کردیت کارتلاریمی اؤده ینده بو گون ایشه گئتدیم اوچون سوینه یه جم. بو گونلر ایشه گئتمه یه اؤزومو زورلایرام!
ساعات ۲-نی کئچیر، تله سیک ماشینا ساری قاچیرام. یولدا دایانیب یئمک آلمالیایم. یوخسا ساعات ۵- دک کلاسدا اولاجاغیم اوچون، یئمک یئمه یه واختیم اولمایاجاق. یولومون اوستونده مکزیک رستورانی وار. اورانین تورتا ساندویجین سئویرم، اما اوزون نووبه سین گؤرونجه، اوندان الیمی اوزورم. یاخیندا اولان فست فود دا دایانیب همبرگر آلیرام. یولدا بیر الیم له ماشینی سوروب و او بیریسیله یئمک یئییرم، حیاتیم دا ایلک دفعه دیر کی قیرمیزی چیراغین آرخاسیندا دایانماغیما سئوینیرم. ان آزی یئمه ییمی بیر نئچه دیقه راحت یئییرم. کوللئجه چاتیب ماشینی پارک ائدیب کلاسا ساری یولا دوشورم. یولدا گئده-گئده بئینیمده اوخودوغوم درسی تکرارلاییرام. کلاسا گیریرم، معللیم اوتورموش و کاغیذلارینی حاضیرلاییر و بیر نئچه دقیقه-دن سونرا درسین دئمه یه باشلاییر...
ساعات ۹-و کئچیر و من، یورغون-یورغون، درسین قوتارماسین گؤزله ییرم. آرتیق یورغونلوقدان درسه قولاق آسا بیلمیرم. معللیمین "گئده بیلرسینیز" سؤزونو ائشیدر- ائشیتمز، چانتامی ییغیشدیریب، تله سیک یولا چیخیرام. یول یولدا، گئده-گئده یکشنبه یه اولان پلانیمی دوشونورم. آیلانی گؤره جه یم، یکشنبه منی گؤرمه یه گله جینی دوشنمه ک بئله منی سئویندیریر. آیلا یا اولان باغلیغیمی آرتیق نه آدلاندیریم، بیلمیرم؟ باجیم؟ قیزیم؟ ... ؟
ان امیدسیز آنیمدا بئله، گولوشو منه سئوینج بخش ائدیر. آبجی .... آبجی ... I love you... دئمه سی، سیجاق قوجاقلاماسی، دئمه سی، همده گؤزلرینی سوزدوره رک دئمه سی، thank you Abji.... دئمه لرینین هر بیری، بیر عالمدیر. منی سئویندیرمه یه چالیشماسی بئله، شیریندیر. دونن زنگ ووروب سوروشوردوم: "آیلا ماما هاردا دیر؟" چالیشیر تورکی جواب وئرسین. آبجی شی ایز حکیمه گئدی... گولمک دن نه دئیه جه ییمی بیلمه دیم ...
سانکی آیلا طبعیتین منه بخش ائتدیگی ان گؤزل هدیه سیدیر. بو حیاتین تکرار گونلرینده ...ان کدرلی گونومده، او منه گولوش بخش ائدیر.
یئنه ده خیاللارا دالمیشام، اؤزومه گلرکن ائوین قارشیسیندایام، چاتمیشام. ماشینی نئجه سوردویومو هئچ خاطیرلامیرام . قاپینی آچماغیمین سس ینه قونشوم چیخیر. الینده کوفی فنجانی، سلام وئریب، باشلاییر دانیشماغا. بیلیرم بوراخان دئییل، ائوه گلمه سینی تکلیف ائدیرم، یاتماق ایسته مه دییمی سوروشوب، ائوه گیریر. وسایلیمی بیر کونجه قویوب، چایدانین آلتینی یاندیریرام، قونشوم، ایشینده باش وئرن حادثه لری تعریفله ییر، من ایسه اؤز ایشیم له مشغولام. او، ۱۵ ایل اولار کی بو بینا دا یاشاییر. کرمانشاهلی دیر. ایلک بو ائوه گلدیییم گونو اونونلا تانیش اولدوم. سوروشاندا کی، کورد سن؟ جاوابیمدا " اوزوم ده بیلمیرم نه یم. آتام دا-آنام دا قاجارلاردان اولوب. منیم ایسه تورک دیلیندن بیلدیییم آنجاق " عمی قیزی" سؤزدور، اونو دا بی بی لریم و آتام چاغیردیغین دان یادیمدا قالیب" دئدی. بو قادینا باخاندا هردن قورخورام. اونون کیمی ایللریمی بو شهرده بیر ائوده گئچیتمه کده ن، گونده لیک ده یاشاماقدان، بینا دا اولوب بیتنلری، شهرده باش وئرنلری، ایشندن،... دال با دال حکایه لرین دانیشیر. من ایسه ساکیت باخیر و هردن بیر باشیملا هه دئییرم. آرتیق نه دئدیینی بئله ائشیدمیرم، او آندا لپ تاپیمی گؤتوروب فیس بوکو آچیرام،... مساژلارا باخیب، خبرلری ایزله ییرم،.. کیمسه اولسا یازیشماغا باشلاییرام ... قونشو آرتیق بیلیر کی، اونو دینله میرم، دوروب بیر ساغول دئیه رک گئدیر و من قالیرام، بیر ده یازیشمالار
...
گئجه ساعات بیری کئچیر یورغونلوقدان گؤزلریم آخیر. آز قالیر درسیمی ده قورتارام، اما یورغونلوقدان دوام ائده بیلمیرم.. دوروب یاتاغا ساری گئدیرم. یئریمده اوزنیرام، موغانداکی دوستوملا یازیشمیشام. هله او هاوادایام. بورا دا گئجه ده اولسا موغانین ناهار گونشین حیس ائدیرم. بو خیاللارلا یوخویا گئدیرم. یوخودا موغاندا اولان پامبیق تارلاسینین ایچینده قاچیرام، اوشاقلیقدا قاچدیغیم کیمی. یاناقلاریم هاوانین سرینلیینی حیس ائدیر....
سان دیگو - 2014/02/09


text:
او نئجه قوش ایدی، یاز گلر باغا،
سینهمی چکیبلر دۆگونه، داغا.
بیر شانا، بیر بافتا، بیر ده بیر جؽغا،
بو اۆچو بیر اولسا، تئلده گیزلنر.
او نئجه قوش ایدی، قایادا سکر،
قایناغی نشتردیر، قانیمی تؤکر،
بیر نوغول، بیر نابات، بیر ده بیر شکر،
بو اۆچو بیر اولسا، دیلده گیزلنر.
او نئجه قوش ایدی، آناسین امر،
هاوادا دؤور ائدر شمس ایله قمر،
بیر قؽلینج، بیر خنجر، بیر ده بیر کمر،
بو اۆچو بیر اولسا، بئلده گیزلنر.
آلادیر گؤزلری، شهلای-نرگیز،
سنین تک بیر گؤزل بولونماز هرگیز،
بیر بولاق، بیر حووض، بیر ده کی کهریز،
بو اۆچو بیر اولسا، یئرده گیزلنر.
یار کی، یارا شیرین وئرر سلامی،
طبیبیمسن، اؤزون باغلا یارامی،
بیر اوغرو، بیر اَیری، بیر ده حارامی،
بو اۆچو بیر اولسا، کولدا گیزلنر.
خسته قاسیم دئیر، لبی باللی قؽز،
بیر شیرین گوفتارلی، اۆزو خاللی قؽز،
بیر قلم، بیر داوات، بیر ده بیر کاغیذ،
بو اۆچو بیر اولسا، الده گیزلنر.


text:
زندیه
قوزئی لوْرلارین لک طایفاسیندان اولان زندلر[۱] افشارلارین چؤکوشو و قاجارلارین دیرچهلیشی آراسینداکی قیرخ آلتی ایل مودتینده شاهلیق ائتدیلر.
کریم خان زند
زند کوردلریندن ایناق اوغلی کریم خان نادرشاه اولندن سورا شیرازدا شاهلیق ادعاسی ائتدی.
شاهلاری
کریم خان زند؛ ۱۱۷۹-۱۱۹۳ (قمری)
زکی خان زند؛
ابوالفتح خان زند؛ ۱۱۹۳-۱۱۹۳؛ ۷۰ گون شاه اولدو.
صادق خان زند؛۱۱۹۳-۱۱۹۶؛ کرماندا شاهلیق ادعاسی ائتدی و نئچه آی شیرازی آلدی.
علیمرادخان زند؛ ۱۱۹۶-۱۲۰۱؛ ایصفهاندا خان ایدی آمّا سونرا شیرازی آلدی.
جعفرخان زند؛ ۱۲۰۱-۱۲۰۳؛گئجه باشینا تؤکولدولر و اؤلدوردولر.
لطفعلی خان :1203-1208 حاج ابراهیم کلانتر تکهلولارین بؤیوگونه تسلیم اولدو. آقامحمدخان و قاجارلار و تکهلولار و بایاتلار کوردلری شیرازدان کؤچدوردولر و کرماندا باشین کسدیلر.
قایناقلار
- ↑ karim khan zand (اینگیلیسجه). Encyclopædia Iranica. یوخلانیلیب ۳۰ دی ۱۳۹۵.


text:
جوزجانده پارتلش نتیجه سیده 8 پلیس هلاک بولگن
جوزجان ولایتی نینگ فیض آباد ولسواللیگیده پلیس موتری یول چیککه سیده اورنه تیلگن ماین بیلن توقنه شگن رسمیلرگه کوره اوشبو حادثه ده 8 پولیس خادمی هلاک بولگن.
جوزجان ولایتی نینگ پلیس باشلیغی عبدالعزیز غیرت ، مذکور حادثه بوندن بیرکون مقدم جوزجان ولایتیگه باغلیق فیض آباد ولسواللیگی نینگ کوکلداش منطقه سیده یوزبیرگنینی معلوم قیلگن.
غیرت جنابلریگه کوره، بلخ دریاسی آرقلی اوز زراعتی ییرلرینی سولنتریش اوچون آقچه، فیض آباد، مردیان همده مینگجیک ولسواللیک لری آره سیده کلشموچیلیک لرنی حل ایتش اوچون پولیس خادم لری اوشبو منطقه ده یوباریلگن ایکن.
رسمیلرگه کوره بیرنیچه رینجرموتریده بولگن پلیس عسکرلری اوشبو ولسوالیک لریدن جوزجان مرکزی قره ب کیله یاتگن بیرپیت، فیض تومنی نینگ کوکلداش قشلاغیده اولرنینگ موترلریدن بیری یول چیککه سیده اورنه تیلگن ماین بیلن توقنه شگن، نتیجه ده سککیز پلیس عسکری قربان بولگن.همده ماین بیلن توقنه شگن رینجر موتری هم بوتونلی ویران ایتیلگن.
محلی رسمیلر،ماین نینگ اوزاق دن باشقرلوچی اسکونه بیلن پارتله تیلگنینی معلوم قیلگن.
غیرت جنابلری حادثه دن کیین مذکور منطقه پولیس کوچلری تمانیدن اورب آلنگنیدن خبر بیریب حادثه گه عیب دار بیرینچه کیشی توتلیگنینی ایتگن.
سونگی پیتلرده جوزجان ولایتی نینگ ایریم ولسواللیک لریده ناتینچیلیک لر ارتیب بارماقده. هرچند اوشبو حدودلرده عصیانچی گروه لرنی یوق ایتیش اوچون حربی عملیات لر یولگه قویلیب کیلگن. لیکن شوندی بولسه هم عصیانچیلرنی حاضرگه قدر هم انچه فعال بولگنی جدی خواطر لرنی توغدیرگن.


text:
بعضی معلوماتلارا گؤره، ایستانبول ترورونو شاختا بابا گئییملی شخص تؤره دیب.
آخار.آذ خبر وئریر کی، بو سؤزلری تورکییه باش ناظیری بینعلی ییلدیریم ژورنالیستلره آچیقلاماسیندا دئییب:
"ترور بشرییتین دردیدیر. ترورلا نییسه الده ائتمک مومکون دئییل. بعضی یئرلردن آلدیغیم معلوماتا گؤره، پارتلاییشی شاختا بابا گئییملی شخص تؤره دیب. بونلارین سیماسی یوخدور"، ناظیر بیلدیریب.
خاطیرلاداق کی، ایستانبولون بئشیکتاش رایونوندا یئرلشن "رئینا" گئجه کلوبونا سیلاحلی هوجوم اولوب. حادیثه نتیجه سینده ۳۹ نفر هلاک اولوب، ۶۹ نفر ایسه یارالانیب


text:
تولبوتامید
تولبوتامید (آیوپاک آدی: N-[(Butylamino)carbonyl]-4-methylbenzenesulfonamide, اینگیلیسجه: Tolbutamide, (عربجه:تولبوتاميد)، ) بیر شیمیایی بیلشیک دواء. بۇ دواءنین مول جرمیسی مول/قرم ۲۷۰٫۳۵ دیر. نیمه عمر یا یاریلانما سۆرعتی ۴٫۵- ۶٫۵ ساعات زامان آپاریر. متابولیسمی قاراجییرده باش وئریر.
بیرده باخ[دَییشدیر]
- دواء شیرکتلرین لیستی
- بیوفارماسی
- دواء کیرلیلیغی
- اؤن دواء
- فارماکولوژی
- کپسول (دواء)
- آنتیبیوتیک
- آنتی سایکوتیک یا ضد روان پریشی
- آغری کسیجی یا ضد درد
- آنتیدپرسان یا ضد افسردگی
قایناقلار[دَییشدیر]
- اینگلیسیجه ویکی پدیا
ائشیک باغلانتیلار[دَییشدیر]
قارداش پروژهلرده تولبوتامید گؤره داها آرتیق بیلگیلر تاپابیلرسینیز.


text:
تجزیه شیمیسی
آنالیتیک کیمیا — ماده لرین ترکیبینین تدقیقات مئتودلاری حاققیندا علم. آنالیتیک کیمیانین پرئدمئتی آنالیز مئتودلاری ایشلیب حاضیرلاماق، اوْنلارین پراکتیکی حیاتا کئچیریلمسینی معینلشدیرمکله یاناشی بۇ مئتودلارین نظری اساسلارینی یاراتماقدان عیبارتدیر. اوْ ایکی مۆختلیف بؤلمدن عیبارتدیر: کئیفیت آنالیزی (وصفی آنالیز) و میقداری آنالیز. وصفی آنالیز اۆصوللارینین کؤمی ایله بیزی ماراقلاندیران ماده نین هانسی کیمیوی کوْمپونئنتلردن تشکیل اوْلوندوغونو معیین ائتمک اوْلار. میقداری آنالیزین مقصدی آنالیز اوْلونان ماده نین ترکیبینه داخیل اوْلان کیمیوی ائلئمئنتلرین میقدارجا نیسبتینی معیین ائتمکدیر. ائلجه ده آنالیز اوْلونان نۆمۇننین واحید حجمینه و یا کۆتلسینه داخیل اوْلان ائلئمئنتین و یا دیگر ترکیب هیسینین کۆتلسینی و یا قاتیلیغینی بیلمک چوْخ واجیبدیر
ایچیندهکیلر
نوع لری[دَییشدیر]
کیمیوی آنالیز سیراسیلا کالیتاتیف (کئیفیت) و کانتیتاتیف (نیجئل) اوْلماق اۆزره ایکی شکیلده تطبیق اوْلونور. بیر ماده نین هانسی کوْمپونئنتلردن ( ائلئمئنت و یا مۆرکبلردن) مئیدانا گلدینی تاپماغا یارایان آنالیز نؤونه کالیتاتیف; بۇ کوْمپونئنتلردن هر بیرینین نه فوْرمادا اوْلدوغونو تاپماغا یارایان آنالیز نؤونه ده کانتیتاتیف آنالیز دئیلیر.
کانتیتاتیف آنالیز، مئتودلار جهتدن کلاسیک و معاصیر اوْلماق اۆزره ایکیه آیریلار. کلاسیک مئتودلار ماده نین آغیرلیق و حجم خۆصوصیتلرینه سؤیکنن مئتودلاردیر. ماده نین آغیرلیغی گؤز اؤنۆنه آلیناراق ائدیلن آنالیزه گراویمئتریک، حجم گؤز اؤنۆنه آلیناراق ائدیلنه ده ووْلۇمئتریک آنالیز دئیلیر. گراویمئتریک و ووْلۇمئتریک آنالیزلرین هر ایکیسی ده ایندیکی واختدا چوْخ ایستیفاده ائدیلمکددیر. خۆصوصیله فن و شهرچیلین اینکیشافیلا، مدنیتی تهدید ائتمیه باشلیان اطراف مسئله رینین تثبیتی ایشلری بۇ مئتودلارین اهمیتینی بیر قات داها آرتیرمیشدیر.
معاصیر مئتودلارا اینسترۇمئنتال مئتودلار (ائنسترۆمئنتال آنالیز) ده دئیلمکده اوْلوب، ۱9۳0-جۇ ایلدن سوْنرا سۆرتلی اوْلاراق اینکیشافا باشلامیشدیر. بۇ مئتودلار، ماده نین ایشیق آبسوربسیونو، ایشیق ائمیسیونو، ماگنئتیک، ائلئکتریک، رادیواکتیفلیک کیمی خۆصوصیتلری اۆزرینه قۇرولموشدۇر. بۇ گۆن یالنیز بیر خۆصوصیت اۆزرینه قۇرولموش اوْلان مئتودلار دریلرله کیتاب دوْلدورولاجاق قدر چوْخالمیشدیر. اینسترۇمئنتال آنالیز کلاسیک آنالیزدن داها حساس، داها آز زامان آلیجی و داها آسان اوْلماقلا بیرلیکد، نتیجلندیررینین قیمتلندیریلمسی باخیمیندان مۆتخصیص کیمیاچیلارا ائحتیاج گؤسترر.
بیر آنالیز اۆچون تطبیق اوْلوناجاق آنالیز مئتودۇ ماده میقدارینا باغلی اوْلاراق دیشر. 50 مگدن داها چوْخ ماده میقداری ایله ائدیلن آنالیزه ماکروْ آنالیز، ۱0-50 میلی گرم آراسینداکی میقدارلا ائدیلن آنالیزه یاری-میکروْ آنالیز، ۱-۱0 میلی گرم آراسینداکی میقدارلا ائدیلن آنالیزه میکروْ آنالیز، 0،00۱-۱ میلی گرم آراسینداکی میقدارلا ائدیلن آنالیزه اۇلترا-میکروْ آنالیز و 0،00۱ مگین آلتیندا قالان میقدارلا ائدیلن آنالیزه ده سۇب-میکروْ آنالیز دئیلیر. میکروْ، اۇلترا-میکروْ و سۇب-میکروْ آنالیزلره علمی ایشلرده مۆراجیعت ائدیلر.
آنالیز مئتودلاری[دَییشدیر]
غیری - اۆزوی ماده لری آنالیز ائتدیکده هر شئیدن اول کیمیوی ائلئمئنتلر و یونلار تعیین ائدیلیر. اۆزوی طبیعتلی ماتئریاللار و یا ماده لری تعیین ائدرکن ائلئمئنت و موْلئکۇلیار آنالیز چوْخ گئنیش تطبیق ساحسینه مالیکدیر. اوْ، مۆهۆم تصرۆفات و علمی-تئکنیکی مسئله رین حل ائدیلمسینده چوْخ واجیبدیر. اریدیلمه زامانی پوْلادین ترکیبینین آنالیزی مئتاللورگیا پروْسئسینینین لازیمی شرایطده آپاریلماسینا کؤمک ائدیر. سۇیو و هاوانی چیرکلندیرن قاریشیقلارین قاتیلیغینی تعیین ائتمدن اطراف مۆحیطین وضیعتینه نظارت ائتمک اوْلور. داغ معدنلرینین و فیلیزلرینین کیمیوی آنالیزی قیمتلی مینئراللارین آختاریشینین و کشفیاتینین مۆهۆم ترکیب هیسیدیر. کوْسمیک تدقیقاتلارین مقصدی ایسه کوْسمیک اوْبیئکتلرین – وئنئرانین آتموسفئریندکی قازلارین، مارس داکی داغ معدنلرینین آیداکی قرۇنتلارین کیمیوی آنالیزیدیر انالیز اوْلونان نۆمونوی پارچالامادان – حل ائتمدن، اریتمدن .آپاریلان غیری-دئسترۇکتیو آنالیز مئتودلارینا چوْخلو بیلیک، سئچیجیلیک، یارادیجیلیق ائنئرژیسی صرف ائتمک لازیمدیر. ان مۆرکب مسئله ردن بیری اۇزاق مسافدن آنالیز مئتودلارینین یارادیلماسیدیر. بۇ مئتودلار اوْکئانین دیبینده و کوْسموْسدا گئدن پروْسئسلری لابوْراتوریادا آنالیز ائتمیه ایمکان وئریر. ائلجه ده سۆرتله و عئینی زاماندا دقیق آنالیز آپارماق اۆچون ائکسپرئس-مئتودلار لازیمدیر.[۱]
تاریخی[دَییشدیر]
آنالیتیک کیمیا بؤیۆک اینکیشاف یوْلۇ کئچمیشدیر. اون سککیز عصرده و اوندوکوز عصرین باشلانغیجیندا بۆتون کیمیا چوق درجده آنالیتیک کیمیایا مئیللی اوْلموشدور. حقیقتاً ده مۆختلیف طبیعی بیرلشملرین ترکیبینین اؤیرنیلمسی، یئنی ائلئمئنتلرین کشفی، ماده لرین کئیفیت ترکیبینین معیین ائدیلمسی مۆختلیف آنالیتیک مللرین حلی ایله حیاتا کئچیریلدی کیمیوی آنالیز تئرمینی اون سککیز عصرده اینگیلیس روْبئرت بوْیل تکلیف ائتمیشدیر. اون سککیز عصرده و اوندوکوز عصرین باشلانغیجیندا کارل ویلهئم شئیئلئ، انتۇان لاوۇازیئ، ق.دئوی، یئنس یاکوو بئرتسئلیوس گؤرکملی آنالیتیکلر اوْلمیشدۇلار. آنالیتیک کیمیا ایله ان چوْخ مشغول اوْلان سوئیس علمی ت.بئرقمان اوْلموشدور. اوْنۇ ایلک پئشکار آنالیتیک-کیمیاچی حساب ائتمک اوْلار. کیمیوی آنالیزین اهمیتینی باشا دۆشرک م.و.ایضاح و اؤز تدقیقاتلاریندا اوْندان ایستیفاده ائتمیشدیر.
اوندوکوز عصرده کلاسیک آنالیز مئتودلاری – قراویمئتریک، تیتریمئتریک، قاز آنالیز مئتودلاری اینکیشاف ائتدی. اوندوکوز یۆزیللین سوْنۇندا و.وْستوالد محلۇلدا ایوْنلارین تارازلیغینا اساسلاناراق آنالیتیک کیمیانین نظری اساسلارینی یاراتدی.
یئرمی عصر آنالیتیک کیمیانی چوْخ ائففئکتیو آنالیز مئتودلاری ایله زنگینلشدیردی. معاصیر آنالیتیکلر اؤز ایشلرینده کیمیوی، فیزیکی-کیمیوی، فیزیکی و حتتا بیوْلوژی تدقیقات اۆصوللاریندان ایستیفاده ائدیرلر. ان دقیق آنالیز مئتودلاریندان بیری رادیاکتیواسیا مئتودودور. بۇاۆصول نۆمۇنده کیمیوی ائلئمئنتین میلیوْندا بیر فایزینی معیین ائتمیه ایمکان وئریر. بۇنون اۆچون معاصیر جیحازلار یارائدیلیر، صنایئده جۆربجور آنالیتیک رئاکتیولر ایستحصال اوْلونور
ایستیفاده اوْلوندوغو ساحلر[دَییشدیر]
علمین، تئخنوْلوْگیانین، کلینیکالارین ائحتیاجلارینا گؤره مۆختلیف جیحاز و مئتودلار اینکیشاف ائتدیریلمیشدیر. مثلاً شکر فابریکلرینده نیظاملانمیش پوْلاریمئترئلئر کؤمیله شکر چۇغۇندورونداکی شکر نیسبتی اؤلچوله بیلدی کیمی، کلینیکالاردا قان و سیدیکدکی تؤره، شکر، آزوْت; نیظاملی واسیطه لرله تعیین ائدیله بیلمکددیر.
ایستینادلار[دَییشدیر]
- ↑ G.L. David - Analytical Chemistry
خاریجی کئچیدلر[دَییشدیر]
- http://www.ufuksaglam.com/۲0۱۳/۱۲/0۳/analitik-kimya-klasikleri
- Skoog, D.A.; West, D.M.; Holler, F.J. Fundamentals of Analytical Chemistry New York: Saunders College Publishing, 5th Edition, ۱988.
- Bard, A.J.; Faulkner, L.R. Electrochemical Methods: Fundamentals and Applications. New York: John Wiley & Sons, ۲nd Edition, ۲000.
- Bettencourt da Silva, R; Bulska, E; Godlewska-Zylkiewicz, B; Hedrich, M; Majcen, N; Magnusson, B; Marincic, S; Papadakis, I; Patriarca, M; Vassileva, E; Taylor, P; Analytical measurement: measurement uncertainty and statistics, ۲0۱۲, ISBN 978-9۲-79-۲۳070-7.


text:
کولت. آذ گونئیلی شاعر کریم گول اندامین «سن منیم کیمیسن» شعیرینی تقدیم ائدیر.
هردن باخیشلارین یول چکهجکدیر،
منیم باخیشلاریم یول چکن کیمی.
حسرت اورهیینده درد اکهجکدیر،
منیم اورهییمده درد اکن کیمی،
سن منیم کیمیسن، من ده، سن کیمی.
بیر زامان سئوینجین دریاسینداسان،
بیر زامان غملرین اورتاسینداسان،
رؤیالار، آرزیلار دونیاسینداسان،
گؤیرمک حسرتی چکن دن کیمی،
سن منیم کیمیسن، من ده، سن کیمی.
من اورهک سیرریمیسؤیلدیم سؤزله،
سن منه سئوگینی آندیردین گؤزله،
من سنی اؤزلرم، سن منی اؤزله،
هر ایکیمیز بیر روح، بیر بدن کیمی،
سن منیم کیمیسن، من ده، سن کیمی.
غریب بیر قوش اولدوم وطندن آیری،
دوشدوم گولدن اوزاق، چمندن آیری،
آیلاردیر دوشهلی سن مندن آیری،
دالغین خیاللارا دالدین من کیمی،
سن منیم کیمیسن، من ده، سن کیمی.
داریخما، بیر زامان گؤروشهجهییک،
گؤروشوب، باریشیب، اؤپوشهجهییک،
بیر بیره قاریشیب سئویشهجهییک،
ایکییه بؤلونموش بیر وطن کیمی،
سن منیم کیمیسن، من ده، سن کیمی.


text: اوغوز تی وی:خوجالی فاجيعه سی ۲٠٠ايله ياخين بير زامان سوره سينده، ائرمنی ایرقچیلیغی نین و اونلارين يانداشلارينين آذربايجان میللتینه قارشی ائتنيك تميزله مه و سوی قيريم سياستيی نين نتیجه سیدی!. ائرمنی ایشغالچیلار ، قانلی قاراباغ ساواشی سیراسیندا ۱۹۹۲- جی ایل فئورال آیی نین ۲۵ دن ۲۶ سینا کئچن گئجه ده، ۱۹۹۱-جی ایلده قوشاتیلمیش (موحاصره اولان) خوجالیدا ، سوویت بیرلییی (شوروی) دؤنمیندن خانکندی شهرینده یئرله شن روسیانین ۳۶۶-جی موتوآتیجی (مکانیزه) آلایی ایله بیرلیکده. ۶۱۳ نفر، او جومله دن ۱۰۶ قادین، ۶۳ اوشاق و ۷۰ قوجانی، وحشیجه سینه قتل ائدیب و ۱۲۷۵ دینج (سیویل) ساکینی، اسیر گوتورولوب، ۱۵۰ نفر ایسه ایتگین دوشوب. بیر حالداکی ائرمنی جلادلاری نین توره تدیکلری بو سوی قیریم ،بوتون بشریتین گوزو قاباغیندا اوز وئریب و بیرلشمیش میللتلرین امنیت شوراسی، آذربایجانین ایشغال اولونموش تورپاقلارینین شرط سیز آزاد ائدیلمه سی باره ده دؤرد قعطنامه قبول ائتمیش ، ایشغالچی ائرمنیستان آرخاسینداکی گوجلره دایاناراق بوتون بین الملل حقوقی هئچه سایاراق نه سوی قیریمی قبول ائدیر ونه ایشغال اولونموش توپراقلاریمیزی ترک ائتمه نییتینده!! حورمتلی یوردداشلار ! بوگون خوجالی فاجیعه سی نین ایل دونومونده، اونو آنماقدان اونملی ،اوندان گئله جه یمیزه درس چیخارتماق لازیمدیر. آرتیق فاجیعه لرین ایل دونوم لرین قئید ائتمک یئرینه اونلاری اونلمه لییک. هئچ دوشوندوک ؟ ۱-نیه بوگونه قده ر تورک دولتلری خوجالی سوی قیریمینی رسمی اولاراق تانیمادیلار؟ ٢-نیه بو گونه قده ر تورک دولتلری و اوزللیک ایله تورکییه و قوزئی آذربایجان اورمو سوی قیریمینی تانیماسی یوخ یاد ائتمه سیندن بئله چه کینیرلر؟ ٣-نیه ایشغالچی ائرمنی لرین تاریخی توپرقلاریمیزدا (ایروان خانلیغیندا) یاراتدیغی قوندارما دولتی تورک دونیاسی، و حتی قوزئی آذربایجان قبولنمیش؟ ٤- باتی دونیاسی بو سوی قیریمی (اورمو و…) اوز پیلانلاری اولدوغو اوچون ، اونوتماغا چالیشماسینی آنلاماق ممکون! آما تورکیه، قوزئی آذربایجان و گونئی لی سیاسی تشکیلاتلارین بو سوی قیریمی اونوتمالاری و یا لازیم اولدوغو اونه مین وئریلمه مه سی هئچ ده عقل و ومنطیقه سیغان بیر شئی دئیل!؟ اسکی دونمده (سویوق ساواش ) فلسطین، باسک ، ایرلند، ظفار، اریتیره و سایره میللتلرین حاقلی اولاراق میللی ایستک لرین بوتون گوجوموزایله هایکیرکن، اوز میللتیمیزین دیل ، تاریخ و عنعنه لرینین محو اولماسی و اریتمه سیاستینه معروض قالماسی و داها قورخونج اورمو سوی قیریمی و اورمو گولونون قوروتولماسینا و …. گه ره کن دسته یی وئرمیریک!؟ * تاریخینی اونوتان میللت، اونو تکرارلاماغا محکومدور* و بونو هر کس دن چوخ گینه نه یازیق گونئی آذربایجانداکی سویداشلاریمیز بیلیرلر!؟ خوجالی قتل عامینی فاجیعه گوره نلر!، گونئی آذربایجانین باتیسینداکی کورد ایسستیلاسینا و هر ان یاخلاشان سیمیتکو جنایتیندن داها دهشتلی سوی قیریما (سورییه ده تورکمن و عرب لرگوزوموزون قاباغیندا) نه دئمه لیدیرلر عجبا! عزیز یورداشلار زامان چوخ آز ، دونیا و اوزللیک ایله بولگه میز کوکلی ده یشمه یه حاضیر. تورک دوشمانلاری داعش بهانه سی ایله کورد ترور گروبلارینا هم ائیتیم وهم لوجستیک دستگی وئریب و پراتیک ده حاضیر اولدوقلاری معلوم، و ایرقچی تهران رئژیمی و اوزللیک ایله سپاه قدس بو پروژه نین ان استراتژیک اویونجولاریندان . و بیز تاسف لر ایله رئژیمین قصدن یاراتدیغی گوندم لر ایله مشغولوق . آرتیق بو سورونلارین حلی اوچون ایش بیرلییی شرط ، شخصی و تشکیلاتی چیخارلاری بیر یانا قویوب بیرلیکده گونئی آذربایجانیمیزی بو آغیر شرطلردن قورتارالیم . میللی استراتژینین یارانیلماسی واویقولانماسی منفرد حرکت لر و یا کیچیک و غیر حرفه ای تشکیلات لار ایله اولان بیر ایش دئیل! میللی حرکت آدینداندا بللی اولدوغو کیمی بوتون آذربایجان تورک لرینین حرکتیدیر. ! یاشاسین گونئی آذربایجان قورتولوش حرکتی!


text:
Dec 20, 2015
اجتماعی شیزوفرنی
درویش اوغلو
کئچنلرده "اجتماعی مازوشیزم" آدی آلتیندا بیر یازی قویموشدوم فیس بوکومدا. عینی زاماندا بو یازی "سورگونده گونئی آذربایجان قلم انجمنی" نین اینترنت صفحه سینده و "آزوح" اینترنت صفحه سینده یاییلدی. بو یازدیدا روحسال بیر خستلیگین اؤزونو بیرئیسل (فردی) و کولکتیو (اجتماعی) شکیللرده گؤستره بیلدیگینی آچیقلاماغا چالیشمیشدیم. بو گؤرونگه (فنومن) یالنیز مازوشیزم ایله خلاصه اولمور. روحی خستلیکلرین هامیسی بئله دیر. دئملی نویروز، پسیکوز، شخصیتی انحرافلار، اجبار خستلیکلری، شیزوفرنی و ...... هر روحی خستلیک بیرئیسل بویوت (بُعد) دا گؤرندوگو کیمی کولکتیو بویوتدا دا گؤرونه بیلر.
بوگونکو یازیمدا کولکتیو شیزوفرنی نی آچیقلاماغا چالیشاجاغام.
شیزوفرنی، روح خستلیکلرینین ان آغیر و ان درینلریندن بیری دیر. شیزوفرن خسته لرینین چوخو گونلوک ایشلرینی گؤرمکده، اؤزلرینه باخماقدا و عینی زاماندا آیری انسانلار ایله ارتباط قورابیلمکده بؤیوک چتینلیکلر چکرلر. بیر شیزوفرن خسته یالنیز یاشارسا، باخارسان کی ایگیرمی گوندور یووونماییب، پالتارلارینی دگیشمه ییب، سحردن آخشاما بیر یئرده اوتوروب، هئچ ترپنمه ییب (کاتاتون شیزوفرنی). پارانوئید شیزوفرن خسته سی ایسه، ساغ انسانلارا آنلاشیلماز اولان قورخولار ایچینده قیورانار. اؤزونون یئر، یوخسا گؤی دن، انس و جن دن تعقیب اولوندوغونو، دوشمانجا تهدید اولوندوغونو حس ائدر. بونون اوچون ده انسانلاردان چکینر. گؤردوگو انسانلار طرفیندن دوشمانجا تهدید و تعقیب اولوندوغونو حس ائدر. دئملی بیر یاندان رئال، گرچک دونیادا گؤردوگو انسانلاردان قورخار، بیر یاندان دا رئال دونیادا وار اولمایان، یالینز اؤز خیال و تصورونده اولان وارلیقلاردان قورخار. بو خستلیگین اوچونجو شکلی ده اپیلپتیک شیزوفرنی دیر. اپیلپتیک شیزوفرن خسته سی، چوخ زحمت و چتینلیک ایله گونلوک ایشلرینی قاباغا آپارار، انسانلار ایله ارتباطلاری اولار. آنجاق او دا پارانوئید شیزوفرن خسته سینین دردینی چکر. دئملی پارانوئید شیزوفرینین قورخولارینی تجربه ائدر. بو قورخولار نورمال حالتلرینده خسته نین بیلینجینه چیخماز. دئملی پارانوئید شیزوفرن بو قورخولاری تجربه ائتدیگینین بیلینجینده اولدوغونا قارشین، اپیلپتیک شیزوفرن خسته سی بو قورخولاری بیلینجلی اولاراق حس ائتمز. بونون اوچون بو قورخولار زامان ایله ییغییشب و بیر ییغین (تراکم) شکلینه گلر. آنجاق بیر توفنگین لوله سینده سیخیشدیریلمیش باروت کیمی بیردن – بیره پاتلار، خسته ییخیلار، آغزی کؤپوکلنر، باشینی یئره، دووارا وورار، بوتون عضله لری سیخیشار و آغیر تشنجلر کئچیردر. خالق دیلینده بونا "قش" دئییرلر.
شیزوفرن خسته لیگینین ایچ مکانیزمی ایسه، روح بیلیمینده شخصیتین پارچالانمیش اولدوغو ایله آچیقلانیر (توضیح وئریلر). زیگموند فرویدون دوشونوب، ییغجاملاشدیردیغی و اوندان سونرا اونون تئوریلرینین دوامچیلاری طرفیندن داها دا گلیشدیریلمیش، و بوگونکو روح بیلیمچیلر طرفیندن هله ده کئچرلی ساییلان، شخصیت تئوریسینه گؤره بیر انسانین شخصیتی اؤز ایچینده قیواملی (منسجم) قاتلاردان اولوشماقدادیر. بو قاتلار کؤک، اؤز، من، من اوستو و ایدآل من دن عبارت دیرلر. فارس دیلینده بو قاتلار نهاد، خود، من، ابرمن و من ایدآل سؤزلری ایله گؤستریلیر. ساغ بیر شخصیت دوزَلگه سینده (ساختاریندا) بو قاتلار بیر-بیرلری ایله اویوملو (متناسب) بیر ارتباطدا و آلیش – وئریشده دیرلر. کؤک انسانین بیولوژیک و فیزیولوژیک دوزلگه سیدیر. اؤز بو فیزیولوژیک و بیولوژیک دوزلگه نین بیلینجینده اولان بؤلومدور. من، اؤز ایله ائشیک دونیا آراسیندا بیر آراچی رولونو اوینایان بؤلومدور. من اوستو ائشیک دونیانین قویدوغو قایدا – قانونلاری تمثیل ائدن بؤلومدور. ایده آل من بیر انسانین ائده آللارینی، آماجلالرینی آرزولارینی و اؤزونون بو ایدآل دورومدا اولدوغوندان تصور و تجسمی دیر.
بو تئورینی داها یاخیندان آنلاشیلیر و داها ال وئریشلی مثاللار ایله آنلاتماغا چالیشاجاق اولورسام، دئمک اولار کی کؤک بیر انسانین بیولوژیک و فیزیولوژیک گرکسینمه لرینی (احتیاجلارینی)، آجلیق، اوشومک، سوسوزلوق، جینسل دویغو و ....دئملی بیولوژیک یاشامی سوردوره بیلمک اوچون گرکلی اولان احتیاجلارینی تمثیل ائدن قات دیر.
اؤز بو احتیاجلارین دویغو شکلینده بیلینجینده اولان قات دیر. دئملی آج اولدوغوموزدا بیر شئی یئمک، سوسوز اولدوغوموزدا بیر شئی ایچمک و اوشودوگوموزده ایستی بیر یئره گیرمک ایستَگی دیر. بو ایستَک، وار اولماسی اوچون اؤزوندن باشقا بیر شئیه گرگی یوخدور. دئملی قائم به ذات دیر. آج اولدوغوموزدا، یئمک ایسته ییریک. ال قاباغیندا یئیه جک بیر شئیین وار اولوب اولماماسی بو دویغونون اؤزونو گؤسترمه سی اوچون گرکلی دگیل. یئیه جک بیر شئین اؤز مالیم، اؤزگه مالی، حرام، حلال، اوغورولوق مال اولوب اولماماسی آجلیق دویغوسونون اورتایا چیخماسیندا هئچ بیر رولو یوخدور.
من ایسه بو دویغو ایله ائشیک دونیادا قویولموش قایدا قانون آراسیندا آراجیلیق ائدن قات دیر. دئملی آج اولدوغوموزدا، آنجاق اؤزوموزه عاید اولان بیر ییه جک ییه ریک. جیبیمیزده پولوموز اولسا، گیریب بیر رستوراندا یئیه ریک. دئملی ائشیک دونیادا قویولموش بللی قایدا قوراللارا اویغون حرکت ایله احتیاجلاریمیزی قارشیلاریق. من بیولوژیک سیستمدن گلن آجلیق دویغوسو ایله ائشیک دونیادا وار اولان قایدا – قانونلار آراسیندا بیر آراجیلیق ائدر. آجلیق دئییر یئه. قایدا – قورال دئییر یئدیگینین پولونو وِرمَلی سن. جیبیمزده آنجاق یاوان بیر چؤرک آلاجاق قدر پول وارسا، بونون ایله یئتینیریک (بونا قانع اولاریق) جیبیمزده یئتری قدر پول وارسا لوکس بیر رستوراندا باهالی بیر یئمک یئیه بیلریک.
من اوستو ایسه، توپلومدا اولان قایدا قانونلارین بیلینجی دیر. دئملی رستوراندا یئمک یئیه جک اولورساق، پول وئرملی اولدوغوموزو بیلدیگیمیزدیر.
ایدآل من ایسه روح استروکترونون اؤز ایچینده یاراتدیغی و رئال دونیا ایله اولمادیغی کیمی، بیولوژیک سیستم ایله ده هئچ بیر ارتباطی اولمایان بیر تخیل و تجسم دور. ایدآل من ی جوانلاردا داها آیدین گؤرمک اولار. بیر جوانین دؤشونو قاباغا وئریب، "اَه، کلیچکو بوکسور قارداشلار کیمدیر، من اونلارین ایکیسینی ده بیر یئرده وورارام" دئدیگینده، بیر آز موزیکدن باشی چیخان بیر آدامین، "اَه، رامیز قلی اوف کیمدیر، من بیر آز چالیشسام، اوندان داها یاخچی چالارام" دئدیگینده، بیر صفحه لیک قیسسا ناغیل یازمیش اولان بیر جوانین، "اَه، آنار رضایف، یوخسا رضا براهنی کیمدیر، من بیر آز حوصله ائله سم اونلاردان داها دگرلی رومالار یازارام" دئدیگینده ایده آل من یندن دانیشیر. دئملی اؤز تخییلونده، اؤز تجسمونده اؤزونو اولدوغو کیمی یوخ، اولماق آرزوسوندا اولدوغو بیر شخص کیمی تجربه ائدیر. ساغ بیر انسان اؤز ایدآل منینه چاتماق اوچون چالیشماغا باشلادیغیندا رئال دونیادا دوغرودان او آرزو ائتدیگی شخص اولمادیغینی حس ائدر. دئملی اؤزونو دونیا قهرمانی بوکسور بیلن جوان بوکس ورزشینه باشلاسا، بیرینجی یول رینگه چیخدیغیندا، اؤزوندن آنجاق بیر نئچه آی تجربه لی اولان بیر جوان طرفیندن بیر یوموروق ایله یئره سریلدیگینده، موزیک چالماغا چالیشان بیر انسان، بیر نئچه آی مشق ائتدیکدن سونرا، ایلرله مه سینین اؤلچوسونو گؤزدن کئچیرتدیگینده، و دونیا مشهورو یازرارلیق آرزوسوندا اولان جوان، تخیلونده کی رومانی کاغاذا گتیرمگه چالیشدیغیندا، بو "من" این بیر تخیل اولدوغونو حس ائدر. ایده آل منینی بیراخماق ایسته مَیَن بیر انسان ایسه، اؤزونو رئالیته مهک داشینا یاخینلاشدیرماز. بوکس ورزشینه باشلاماز، بیر موسیقی آلتینی الینه آلماز، ایکی جمله یازماغا چالیشماز، آنجاق ایده آل منیندن ده ال چکمز. روحی بیر خستلیک اولان بؤیوکلوک جنونوندا یاشار.
ساغ بیر شخصیت دوزلگه سینده (ساختاریندا) شخصیتین بو آلت بؤلوملری، دئملی بو قاتلاری، بیر- بیری لری ایله بیر قیوام و اویوم (انسجام) ایچینده، بیر بیرلری ایله ایش بیرلگی آپارارلار. آجلیق دویغوسو (اؤز) بیر انسانی یئمگه زورلادیغیندا، بو اؤز من اوستو (توپلومدا وار اولان قایدا – قانونلارین تمثیلچیسی) ایله گئییشر (مشورتلرشر)، و بو ایکی قاتین مشورتلشمه سیندن "آهان، جیبیمده کی پولومون یئتدیگی قدر یئیه بیلرم" فیکری یارانار. ساغ بیر من، بیر یاندان آجلیق دویغوسونو دویورماق ایستدیگی نین یانیندا، اوبیری یاندان دا بو ایشی اجتماعی قایدا – قانونا اویغون شکیله سالار.
شخصیتین بو آلت اورگانلاری آراسیندا اویوملو ایش بیرلیگی یارانمازسا، یوخسا یاراندیقدان سونرا تازادان پوزولورسا شیزوفرن شخصیت دوزَلگه سی یارانابیلر. شیزوفرن بیر شخصیت ده، شخصیتی اولوشدوران بو آلت بؤلوملر بیر- بییندن قوپوق، هر بیری اؤز باشینا ایشلر. بیرئی (فرد) فرقلی زامانلاردا، فرقلی بؤلوملرینین حاکمیتی آلتیندا حرکت ائدر. من اوستو حاکم اولدوغو لحظه بیرئی فاناتیک قایدا – قورالچی، فاناتیک سنت چی، فاناتیک دینچی و ..... توپلومسال قایدا قورالاری مطلق لشدیرن بیر انسان اولار. بئلیه بیر انسان، بو حالیندا، شخصیتینین اوبیری آلت اورگانلارینی بیلینجیندن قووالار. آجلیقدان اؤلسه بئله اوغورلوق اولان بیر تکه چؤرگی یئمز. بیریسینه "قارداش منه بیر پارچا چؤرک وئر" دئمز. بیر سونراکی وضعیت ده ایسه، شخصیتینین آیری بیر آلت اورگانی، میثال اوچون کؤک، حاکم اولدوغوندا، من و اوست من بیلینجدن قووالانار و کؤکدن گلن دویغولار مطلقلیک قازانار. بئله بیر انسان، بو وضعیتنده جانی چوخ باهالی بیر یئمک ایسترسه، جیبینده پولو اومازسا بئله، باهالی بیر رستورانا گیریب یئمک سیفارش وئرر و یئیر. جانی قارشی جنس دن بیریسی ایله بیرلشمک ایسترسه، گؤردوگونو آلتینا باسار. دئملی بو دورومدا، توپلومسال قایدا قوراللار اونون اوچون کئچمز. اوغورلولوق، جنایت، تجاوز، و بئله ایشلری گؤرمکدن چکینمز. بئله بیر انسان، آیری بیر زامان، مکان و موقعیت ده باخارسان کی چوخ عاغیللی، ادبلی، تربیه لی هوشلو، باشلی و یارادیجی بیر انسان اولار. آنجاق بو وضعیت، اوبیری وضعیتلر کیمی کئچیجی دیر. هر لحظه اوبیری وضعیتلردن بیریسینه کئچه بیلر.
شیزوفرن خسته لر چوخ آنلاشیلماز، توتارسیز، سوزلرینه و عمللرینه گووَنیلمه ین انسانلاردیرلار. هانسی لحظه، هانسی موقعیت ده نه جور ترپَنَجکلرینی حسابلاماق، اؤن گؤرمک (پیش بینی ائتمک) چوخ چتین دیر. نورمال (معمولی) بیر انسان شیزوفرن خسته سینین نیه و هانسی عامللردن حرکت ائدرک بوگون بئله، آیری بیر گون آیری جور ترپندیگینی آنلاماقدا چوخ چوخ چتینلیک چکر.
ایده آل من ین حاکمیت قازاندیغی دؤنملرده ایسه، شیزوفرن خسته سی بؤیوکلوک جنونونا توتولار، اؤزونو هرکسه حاکم، هرکسدن داها آغیللی، هرکسدن داها گوجلو حس ائدر. بو خسته لردن بیر پاراسی بؤیوکلوک جنونونو تاریخدن اؤیگردیگی بیر شخصیت ایله اؤزدشلیک شکلینده تجربه ائدر. اؤزونون ناپلئون، آدولف هیتلر، و بئله شخصیت لردن بیری اولدوغونو حس ائدر و بونو آیریلارینا دا اثباتلاماغا چالیشار.
بونلارین یانیندا بیرده روحسال دفاعی مکانیزملر، ائشیکله مه، معقوللاشدیرما، انکار، سوروشدورمه و بیر سورو آیری دفاغی مکانیزملر ایشلَمکده اولدوغو شیزوفرن شخصیتین ایچ مکانیزمینین آنلاماغینی قات – قات داها چتینلشدیرر.
سؤزون قیسساسی: شیزوفرن شخصیتین ایچ مکانیزمی، شخصیتی اولوشدوران آلت دوزَلگه لرین بیر – بیریندن قوپوقلوغو، بیر – بیری ایله قیوامدا اولمایان، و چوخ زاماندا بیر – بیرینی قووالایان بیر شکیلده ایشله ییشی دیر.
بو قیسسا یازیدا آنلاتیلار، اوخویان اوچون آنلاشیلماز ایسه، موضوع نون چوخ گئنیش و درین اولدوغوندان دیر. بو موضوع نو آنلاماق اوچون ایللر بویو تئوری اوخوماق و اوندان داها چوخ عینی – عملی تجربه لر اله گتیرمک گرکیر. بو یازیدا زیگموند فرویدون بو شخصیت تئوریسنین نه قدر دوغرو – نه قدر یانلیش اولدوغونون سؤزو گئتمیر. بو تئوری ایستر دوغرو ایستر یانلیش اولسون، بوگونکو روح بیلیمچیلیکده کئچرلی ساییلیر.
منی بو یازینی یازماغا زورلایان ندن، سون زاماندا بیزیم فارس باجی – قارداشلاریمیزین اؤز بیلینجلرینین (خودآگاهی لرینین) گون موضوعسو اولدوغو دور. بیزیم فارس باجی – قارداشلاریمز دان بیر چوخو اؤز خودآگاهی لریندن حرکت ائدرک، آیری ملییتلری آشاغیلاماغا، اونلارا توهین ائتمگه، اؤزلرینی اونلاردان اوستون بیلمه گه اییلیم (تمایل) گؤستریرلر. بو فنومنه فارس فاناتیزمی و یا فارس شوئنیزیمی دئمک اولار. هر میلتین ایچینده بئله انسانلار تاپیلابیلر. آنجاق فارس میلتی ایراندا اؤزونو حاکیم میللت اولاراق تانیدیغی اوچون بو شوئنیزمینه بیر ده بیر افتخار دویغوسوی قاتیب، دؤشونو قاباغا وئریب، "من فارس اولدوغوم اوچون بوتون میللتلردن اوستونم" کیمی بیر ادعا ائدیر.
فارس فاناتیزمینین دوزلگه سی (ساختاری) شیزوفرن شخصیتین دوزلگه سی ایله چوخ بَنزش دیر.
یوخاریدا آنلاتماغا چالیشدیغیم کیمی، شیزوفرن دوزلگه اؤز ایچینده اویومسوز، بیر- بیری ایله باغداشمایان، بیر – بیرینی قووالایان آلت دوزلگه لردن اولدشدوغو اوچون، آیری جور آنلاتیلاجاق اولورسا، اوز ایچینده قیوامینین (انسجامینین) آرادان گئتدیگی اوچون شیزوفرن دیر. فاناتیک فارس ایدئولوژی سی ده اؤز ایچینده بیر- بیری ایله باغداشمایان، بیر- بیرینی قووالایان و قیوامی اولمایان آلت دوزلگه لردن اولوشور.
فارس شونیزمی فارس میللتینین اصیللیگی، اوستونلوگو، دگرلیلیگی و آیری میللتلرین دگرسیزلیگی، آشاغیلیغی و غیر اصیللیگی فیکرینه دایاندیغی اوچون، بو فیکرین ایکی اساس عضوو، دئملی میللت و بو میللته وئیرن صفتلری آیری آیری اینجلمک گرکیر.
بیر میللت، بیر توپراق بوتونلوگو اوستونده یاشایان، اؤز ایچینده، دئملی بو میللتی تشکیل وئرن بیرئیلر آراسیندا، دیل، تاریخ، اورتاقلاشا قاباغا آپاریلان اقتصاد، دین، سنت و کولتور، و بونلاردان داها اؤنملیسی، تعلق دویغوسو، اولان بیر توپلولوق اورلاراق تانیملانیر.
فارس شونیستلرینین ذهنینده اولان بو میللتی اولوشدوران بیریملره باخدیغیمیزدا:
توپراق بوتونلوگو: فارس میللیتچیلیک فیکرینده اولان توپراق بوتونلوگو، بو میللتین دوغرودان و اوبیکتیو اولاراق استونده یاشادیغی توپراق مرزلرینی کئچیب، او میللته عاید اولمایان توپراقلارا داشماق ایسته مکده دیر. دئملی بو فیکیر بو میللتین اؤزونه عاید توپراقلاردان علاوه، تورکلرین یاشادیغی، کوردلرین یاشادیغی، عربلرین یاشادیغی، تورکمنلرین یاشادیغی توپراقلاری دا تصاحب ائتمه گه چالیشماسی، بو فیکرین ایچینده اولان اویوشمازلیقلاردان بیری دیر. شیزوفرن شخصیت ده اولان پارچالانما، قوپوقلوق، شخصیتی اولوشدوران آلت دوزلگه لرین بیر- بیرینه اویغونسوزلوغو بو فیکیرده آچیقجا گؤرونور. دئملی فارس شوئنیست دئوشونجه اؤزونه صاحب چیخماق ایسته دیگی توپراقلاردا آیری میلتلرین یاشادیغی اوچون بو توپراقلارین بو میللتلره عاید اولدوغونو آنلایابیلمیر. اجتماعی (دونیا سطحینده) قایدا قوراللاری گؤرمک وقبول ائتمک ایسته میر. فارس فاناتیزمی بو خصوصیتینده شیزوفرن شخصیتین بیر وضعیتی کیمی دیر. کؤک حاکم اولدوغو زامان اجتماعی قایدا قوراللاری تانیماماق، هر قیمته و هر شرایطده ایسته دیگینی اله گتیرمگه چالیشماسی کیمی دیر. شیزوفرن خسته نین بو حالینده جنایته، تجاووزه، اوغورلوغا میل گؤستردیگی کیمی، فارس شونیزمی ده بو خصوصیتینده، ایسته دیگینی اله گتیرمک اوچون هئچ بیر شئدن، هئچ بیر جنایت دن، هئچ بیر یالاندان و زوراکیلیقدان چکینمیر.
دیل باره سینده فارس شونیزمی نین توتومو (موضع گیری سی) شیزوفبرن خسته سیندن ده داها آنلاشیلماز و داها واقعیت دن اوزاق دیر. "منیم شیرین دیلیم" دئه دانیشدیقلارینین اللی فائیزیندن چوخو عربجه دیر. بیر واراق فارسجا یازیدا اولان عربجه سؤزلرینی سئچیب، ایچیندن چیخارتساق، او یازیدان دیل اولاراق هئچ بیر شئی قالماز. فارس دیلینده بیر موضوعنو آنلاتابیلمک اوچون یئترلی قدر فعل یوخدور. بیزیم فارس باجی – قارداشلاریمیزین هامیسی عربجه دن عاریت آلدیقلاری کلمه لرین هامیسینی غلط تلظ ائدیرلر. هامیسینی "ز" تلفظ ائتدیکلری ض، ذً، ظ و ز حرفلرینین هر بیری عربی دیلینده آیری بیر حرف دیر. آیری جور یازیلدیغی کیمی آیری جور تلفظ اولونار. ع، غ، ت، ط حرفلری، س، ص، ث حفلری ایله ارتباطدا دا عینی مسئله عارض دیر. بیزیم یو باجی – قارداشلاریمیز ناماز قیلاندا، قرآن اوخویاندا بو کلمه لری دوغرو تلفظ ائتمه گه چالیشارلار، چونکو او لحظه نه دئدیکلرینی، نه اوخودوقلارینی بیلمزلر. آنجاق یاریسیندان چوخونون بو کلمه لردن اولوشدوغو زباین شیرین فارسی، "زبان مادری ما" دئدیکلری دیلی دانیشاندا بو کلمه لرین هامیسینی غلط تلفظ ائدرلر. بونون یانیندا بو کلمه لری دوغرو تلفظ ائدن ایران عربلرینی مازاراتا، شماته ته و مسخره یه قویارلار. فارسی دیللی لر
ü , ö, ı, ch
حرفلرینی تلظ ائده بیلمزلر. بو حرفلر تورکو دیللرینده اولدوغو کیمی، اوروپانین دا بیر چوخ دیللرینده وار. هئچ دگیل ایسه منیم بیلدیگیم قدر آلمانجادا و فرانسه جه ده وار. دئملی بو حرفلرین فارسجا دا اولمادیغی فارسجانین بیر اسگیکلیگی، بیر نقصانی دیر. بوتون بونلارا قارشی، فارس دیلینین عربجه دن آلدیغی قولتوق آغاچلارینین اوستونده یئریَن بیر چولاق وارلیق اولدوغونا قارشین، فارس باجی قارداشلاریمیز اؤز اسگیکلرینی گؤره جکلری یئرده، اوبیری دیللره، عربجه یه، توکجه یه شمامتت ائتمک ایله اؤزلرینی اؤوَرلر.
بو وضعیت شیزوفرن خسته سیننین کئچیردیگی ان آغیر بحراندا اولدوغو حالینه بیزر. شیزوفرن خسته سی ده بحران حاللرینده، واقیتلرین گؤمکدن امتناع ائدر. اؤز تخیلونده یاراتدیغی "ایده آل" منی نه آسیلار و بو تخیلی منی نی واقیعت ایله اشتباه سالار. آنجاق بیزیم فارس شونیست لریمیز کیمی، اؤزوندن تخیل ائتدیگی بو من ین واقعیت اولدوغونو هرکسه اثباتلاماغا چالیشار.
ادبیات عرصه سینده ده عینی وضعیت وار. فارس ادبیاتینین بؤیوک بؤلومو پروین اعتصامی، صمد بهرنگی، علامحسین ساعدی، رضا براهنی و ..... کیمی تورک یازیچی و ادبیاتچیلار طرفیندن یاراتیلدیغینی دا گؤره بیلمه گوجو یوخدور بیزیم بو فارس باجی قارداشلاریمیزدا. بو انسانلاری اوتانمادان، چکینمه دن ایرانلی و فارس معرفی ائدرلر.
تاریخ و دین باره سینده ایسه گئنه ده فارس شوئنیزمینین اؤز بیلینجی شیزوفرن خسته سینین اؤز بیلینجینه چوخ یاخین دیر. ایکی مین بئش یوز ایللیک تاریخیم وار دئیه اؤوونن فارس شونیسیتی بو تاریخدن اؤزونه قالان ایکی اوچ سینیخ ستوندان باشقا هئچ بیرشیئ تاپابیلمیر. بو "اصیل تاریخ" ای اولان میلتین دیلی و دینی اؤز تاریخیندن قوپوق و آیری دیر. اصیل فارس ایسن مسلمان اولابیلمزسن، بو حضرتلرین ادعاسینا گؤره فارس میللتینین دینی ذرتشتی دیر. آنجاق بوگون زرتشتی دینی اولانلاری "کافر" دئیه ائشیکله ییب، حتی اولدورورلر. دانیشدیغی، یازدیب اوخودوغو دیلینین یاریسیندان چوخونون عربجه اولدوغو انسان نه تهر "من اصیل فارسام" دئیه بیلیر؟ گؤروندوگو کیمی فارس میلتینین اؤز بیلینجی پارچالانمیش و بیر- بیریندن قوپوق اجزا دان اولوشور. شیزوفرن خسته سینین روح دوزلگه سینی اولوشدوران جزء لرین بیر- بیرینده قوپوق و قیوامسیز (انسجام سیز) اولدوغو کیمی.
بونلارین هامیسیندان داها دا قولایی، واقعیت دن اوزاق اولان بیر تصور، بؤیوکلوک جنونو، دئملی "منیم دیلیم، و کولتوروم ایراندا یاشایان میللتلرین هامیسینا حاکم و اوستون دیل و کولتور" دور ادعاسی دیر. بو اؤزللیک شیزوفرن خسته سینین واقعیت دن تاماماً قوپوق، اؤز تخیلونده یاراتدیغی بیر دونیادا یاشاماسینا بنزر. اؤزونون گونلوک ایشلرینی قاباغا آپارماقدان بئله عاجز اولان شیزوفرن خسته سی اؤزونو دونیانین ان بؤیوک بیلگینی، ان بؤیوک صنعتچیسی، ان بؤیوک حاکمی و ان بؤیوک سرداری بیلر. اؤزونه تخیلی بیر "کوروش" یارادیب، حقوق بشر منشورونون بو تخیلی وارلیق طرفیندن یازیلدیغیی ادعا ائدن فارس شونیستینین بو فیکری ایسه، شیزوفرن خسته سینین اؤزونو دونیا بؤیوکلریندن بیریسی، ناپلئون، افلاتون، یوخسا بیر پیغمبر ایله اؤزدشلشدیرمه سینه بنزر. اؤزونو تخیلی بیر کوروشا باغلایان بیر انسان، البته کی "من بو کوروشون دوامچیسییام" دیه ادعا ائدرک اؤزونو بو تخیلی والیق ایله اؤزدشلشدیریر. بونون یانیندا هرکس طرفیندن تهاجمه معروض قالماق دویغوسوندان، هرکسین اؤزونه دوشمان اولدوغونو حس ائتدیگینده حرکت ائدرک، (ایراندا) وار اولان بوتون دیللره و کولتورلره دوشمانلیق بسلمک و اونلاری یوخ ائتمگه چالیشماق دا، پارانوئد شیزوفرن خسته سینین دویغولارینین عینی سی دیر.
آلله شفا وئرسین!


text:
سن لورنزو د ال اسکوریال
سن لورنزو د ال اسکوریال (ایسپانجا: San Lorenzo de El Escorial) ایسپانیادا بیر یاشاییش منطقهسیدیر ۱۰۳۲ متر دنیز سویهسیندن اۇجالیقی وار. بۇ شهرین مساحتی ۵۶٫۴ کیلومتر موربّع دیر. سوْن نۆفوس تخمینلرینه گؤره ۱۷۸۸۹ نفر دیر.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
ایسپانیا ویکیپدیاسینین ایشلدنلری طرفیندن یارانمیش«San Lorenzo de El Escorial»، مقالهسیندن گؤتورولوبدور.( ۷ مارس ۲۰۱۸ تاریخینده یوْخلانیلیبدیر).
قارداش پروژهلرده سن لورنزو د ال اسکوریال گؤره داها آرتیق بیلگیلر تاپابیلرسینیز.


text:
«بارسلونا»نین هوجومچوسو لیونل مسی ایللیک گلیری ۱۰۰ میلیون آورودان آرتیق اولان ایلک فوتبولچو اولوب.
آخار. آذ خبر وئریر کی، بو بارهده «فوتبول لیکس» اینفورماسییا یاییب.
معلوماتا گؤره، مسی یئنی موقاویلهسینه اساساً فوتبول تاریخینده هئچ بیر فوتبولچونون قازانمادیغی قدر - ۱۰۴ میلیون آورو قازاناجاق. وئرگیلرین چیخیلماسیندان سونرا ایسه مسی ۵۰ میلیون آورودان بیر قدر چوخ قازانیر کی، بو دا اؤز نؤوبهسینده دونیا رکوردو ساییلیر.
قید ائدک کی، پ س ژ-نین برازیلییالی فوتبولچوسو نیمارین گلیری ۳۶.۸ میلیون آورو، «شانخای شنخوا»دا فورما گئیینن کارلوس توزین ایللیک گلیری ایسه ۳۸ میلیون آورو تشکیل ائدیر.


text:
1- جی بولوم سس بؤلومو
دانیشیق سسلری: هر بیر سؤز سسلردن عبارتدیر. مثلا مارال" سؤزونده بش سس: م، ا، ر، ا، ل سسلری. آنا دیلیمیزین سسلری ایکی یره بؤلونور. سسلیلر و سسسیزلر. سسلیلری تلفظ ائتدیکده هاوا جریانی سربست شکیلده آغیزدان چیخیر. آنا دیلیمیزده اولده ده قید ائتدییمیز کیمی دوقوز سسلی یعنی صائت وار. آ، (آراز) ا، (ال) ای(ایشیق)، ای(میخ)، ائ (ائلات) اؤ (اؤردک)، اۇ (اۇزون)، اۉ (اۉزوم)، ائ (ائو)
سسسیزلرین یعنی صامتلرین تلفظنده هاوا جریانی آغیزدان چیخارکن مانعه راست گلیر. آنا دیلیمیزده٢۳ سس سیز واردیر: ب پ ت ج چ خ د ر ز ژ س ش غ ف ق ک گ ل م ن و ه ی .
سسلری یازیدا حرفلرله گؤستریرلر. سسلری ائشیدیریک و تلفظ ائدیریک، اما حرفلری گؤروروک و یازیریق. دیلیمیزده ٢۳ سسین هر بیرینین اؤز شکلی وار. اما بو حرفدن باشقا یازیمیزدا علاوه حرفلر واردیر کی عرب کلمه لرینده ایشلنیر. بو حرفلر بونلاردیر: ث-ح-ذ- ص- ض- ط- ظ- ع. بو حرفلرعرب الفباسیندا اولدوقو کیمی تلفظ اولونمور. ث- ص حرفی "س" کیمی، ح حرفی "ه" کیمی، ذ- ض- ظ حرفلرینی "ز" کیمی، ط حرفینی "ت" کیمی، ع حرفینی مختلف ییئرلرده (آ، ٸ....) شکلینده تلفظ اولونور.
اورتادا یازیلان (ا- ه) و تشدید
"ا- ه" حرفی سؤزون اورتاسیندا نادر حاللاردا یازیلیر. ایکی سسسیز حرف(صامت) یان- یانا گلنده اونلارین آراسیندا "ه" سسی ده واردیر. مثلا: چتین، شریک، گلمک ...
بعضی سؤزلرده ایکی صامت حرف قوشا ایشلنرسه اونلاردان بیرینی یازیب اوستونه تشدید قویولور.مثلا: سکّیز، چاقّال، ساقّال....
کار و جنگیلتیلی صامتلر(سسسیزلر)
دیلیمیزدکی صامتلر کار و جنگیلتیلی اولماقلا ایکی یئره بؤلونور: کار صامتلر(پ- ت- ک- ف- خ- ش- س- چ- ه)تلفظ اولونارکن سس تئللری تیتره میرو سس ائشیدیلمیر.
جینگیلتیتیلی صامتلر: ق- ی- ل- م- ن- ر- ب- و- غ- د- ژ- ز- گ-ج. جینگیلتیلی صامتلر تلفظ اولونارکن سس تئللری تیتره ییر و سس ائشیدیلمیر.اکثر کار صامتلرین جینگیلتیلی قارشیلیقی وار.
کار صامتلر: پ– ف- خ – ت- ش- س- ک – چ – ه
جینگیلتیلی صامتلر: ق- ی- ل- م- ن- ر- ب - و- غ- د – ژ- ز - گ- ج
دیلیمیزده کار صامتلر جینگیلتیلی صامتلره نسبت آز ایشلنیر.


text:
ایران ایسلام رئسپوبلیکاسینین رابطه و اینفورماسییا تئخنولوگییالاری ناظری محمود واعظینین رهبرلیگی ایله نماینده هئیتی دئکابرین ۲۶-۲۹-دا آذربایجانا سفره گلهجک.
اقتصادیات ناظیرلییندن آخار. آذ-آ وئریلن معلوماتا گؤره، سفر چرچیوهسینده آذربایجان رئسپوبلیکاسی ایله ایران ایسلام رئسپوبلیکاسی آراسیندا اقتصادی، تیجارت و هومانیتار ساحهلر اوزره دؤولت کومیسییاسینین ۱۱-جی ایجلاسی، آذربایجان-ایران بیزنئس فورومو و دؤولت رسمیلری ایله گؤروشلر کئچیریلهجک، اؤلکهلریمیز آراسیندا موختلیف ساحهلرده امکداشلیغین گئنیشلندیریلمهسی ایمکانلاری موذاکیره ائدیلهجک.
ایران نماینده هئیتی سفر زامانی همچینین، ناخچیوان موختار رئسپوبلیکاسینا گئدهجک، رسمی گؤروشلرده و بیر سیرا تدبیرلرده ایشتیراک ائدجکدیر.


text:
ایران پرزیدنتی حسن روحانینین اعتراض نوماییشلرینه موثبت یاناشماسی و پروبلملر وارسا دیالوگ واسطهسی ایله حل ائدک دئمهسی اولدوقجا اهمیتلی آددیم ایدی.
آخار. آذ خبر وئریر کی، بو بارهده تورکییهنین خاریجی ایشلر ناظری مؤولود چاووش اوغلو «آنادولو» آگئنتلیینه موصاحیبهسینده دئییب.
«داها سونرا یئنیدن کابینتینی توپلایاراق، «خالقین حاقلی طلبلرینه، سادهجه اقتصادی دئییل، دیگر طلبلرینه ده اعتیناسیز یاناشمامالیییق» دئمهسی ده منه گؤره سون درجه موثبت قارشیلانمالیدیر و دموکراتیک سرریشتهدیر»، - چاووش اوغلو دئییب.
چاووش اوغلو همچینین اعتراضلار زامانی ایران رهبرلیینین تمکینلی داوراندیغینی بیلدیریب.
قئید ائدک کی، دئکابرین ۲۸-دن باشلایاراق ایرانین بیر سیرا ایری شهرلرینده اعتراض آکسییالاری کئچیریلمیشدی.


text:
هیندیستاندا قریبه اولای باش وئریب.
آخار. آذ خبر وئریر کی، آمیت جاود آدلی حکیمین باشچیلیغی ایله بیر قروپ حکیم کسکین آغریلارلا خسته خانایا اوز توتان دوینین اؤدونده داش اولدوغونو آشکارلایاراق، اؤتن هفته عملیات ائدیبلر. نتیجه هر کسی تعجوبلندیریب – ۸۸۳ داش.
عملیاتدان سونرا فیکیرلرینی بؤلوشن حکیم تجروبهسی بویو بئله بیر حاللا هئچ واخت راستلاشمادیغینی دئییب. اونون سؤزلرینه گؤره، داش چوخ اولدوغونا گؤره حتی قاراجیرین ده یاریسینی کسمهیه مجبور اولوبلار.
اوزون سورن عملیاتدان سونرا خستهنین دوروموندا هئچ بیر پروبلم یاشانماییب.


text:
تبریز ،2018 ایلینده ،کی ایندی ایچینده یوخ ،اسلامی اؤلکه لرین توریستی پایتختی عنوانیندا سئچیلیب
و هره الیندن گله نی بو شهرده یاشیانلاردان ائلیه بیلر یاردیمجی اولسون کی اصلینده ائله اؤزونه یاردیمجی اولور
بعضی توکان چیلار توکانلارینین قاباغین چیراخلان دیریر لار کی شهرین گئجه لرین داها گؤزل لشدیریر
عادی شهروندلرده ائلیه بیلرلر اللریندن گلنی ائله سینلر مثال ایچین:
- ماشین اولانلار ائلیه بیلرلر ایه ضروری اولماسا شخصی ماشین لارین چیخاتماسینلار.بو ائلیه بیلر ترافیکی یونگول لشدیریب و قوناقلاری ترافیکده سین سیت مسین
- ایه یئرده زیبیل گؤردوق و زیبیل قابی یاخینلاردا اولدی گؤتوراق و شهرین تمیزلیغیندا یاردیمجی اولاق
- ایه او کسلردنوق کی بوراجان اؤنم وئرممیشوق کی زیبیلی زیبیل قابینا سالارلار و هارا گلیب آتمیشوق. بو ایل شهریمیز ایچین زیبیللری زیبیل قابینا سالاق و بو ایل شهریمیز ایچین زیبیللری قنووا و کاناللارا سالمیاق کی پیس ایلر وئرمسین لر و اونلارین توتولماسینا سبب اولمیاق
- راهنمایی چراخلارینا او واخکی پیاده یوخ احترام قویاق. تبریزین دئماق اولار چراخلاری بیر دیقه دن آزدیلار .بو زامانی دایاناق تا قوناقلار کی شوفردیلر جاناسینا گل گئد ائله سینلر
- اینجه یا دار و گل گئدی چوخ اولان خیابانلاردا پارک ائله میاق تا شهرین ترافیکی روان اولسون و عابر خط لرینین اوستونده ساخلاییب و خیاباندان گئچن لرین قاباغین کسمیاق
- اؤزوموزدن سوروشاق من نئی نیه بیللم بو ایل شهریمه؟
- سیزینده نظریز وارسا کامنت قویون
....Ardı Var
آچار سؤزلر :
یاردیم,
تبریز 2018,
Azarbayjan,
Azarbaycan,
Tourist,
Tabriz,
Tabriz 2018,
تبریز,
بؤلوم : توریستی


text:
تورکییهنین وان بؤلگهسیندهکی آکدامار کیلسهسینده عبادت ائتمهیه گلن ارمنیلر ارمنیستان بایراقلارینی دالغالاندیریب.
آخار. آذ Publika.az-ا ایستینادا خبر وئریر کی، بین الخالق اصیلسیز ارمنی ادعالاری ایله موباریزه درنیینین (آسیمدر) رهبری گؤکسل گولبیین وئردیی معلوماتا گؤره، تورکییه تورپاقلارینا گلن ارمنیلر «بورا بیزیم آتا تورپاقلاریمیزدیر» مئساژلارینی وئریبلر.
«وانا گلن ارمنیلر سوسیال شبکهلرده «غربی ارمنیستان»آ گئدیریک دئیه یازیرلار. اونلار دینی آیینلرینی یئرینه یئتیرمهیه گلمیرلر، بو آد آلتیندا سیاسی مئساژلار وئریرلر. ارمنیلر وانلا یاناشی قارسدا دا عینی شئی ائتدیلر. قارسا گلن ارمنیلر قدح توققوشدوروب «آتا تورپاقلاریمیزداییق» دئییرلر»، - او بیلدیریب.
گولبی وانین والیسینه مراجعت ائدرک، ارمنیلرین بو داورانیشلارینین قارشیسینی آلماغا چاغیریب.
قید ائدک کی، «بؤیوک ارمنیستان» خولیاسی قوران ارمنیلر آذربایجانلا یاناشی، تورکییه تورپاقلارینا دا ادعا ائدیرلر.


text:
سی ان ان تلویزییاسی دونالد ترامپین پرزیدنت اولمازدان اؤنجه روسییا حاقیندا دیله گتیردیی سرت آچیقلامالاری توپلاییب.
آخار. آذ خبر وئریر کی، ۲۰۱۴-جو ایلده «فوکس نیوز» تلویزییاسینا موصاحیبهسینده ترامپ روسییا حاقدا دانیشارکن آمئریکا پرزیدنتلیینه کئچمیش نامزد میت رومنینین فیکیرلری ایله راضیلاشیر. ائله همین وئریلیشده ترامپ روسییانی آمئریکانین بیر نمرهلی گئوسییاسی دوشمنی آدلاندیریر:
«میتین روسییا حاقیندا دئدیکلری دوغرودور. روسییا بیزیم ان بؤیوک پروبلمیمیزدیر. بعضی مطبوع اورگانلار رومنینین فیکیرلرینه گولورلر. سونرادان بللی اولدو کی، او، تامامیله حاقلیدیر. باخین گؤرون روسییا ایرانلا نه ائدیر. اونلار سورییادا و دئمک اولار کی، هر یئرده وضیعته نظارت ائدیرلر. بیزی هر یئردن قوووبلار».
بونا بنزر فیکیرلری ترامپ عینی ایلده ان بی سی تلکانالیندا دا سسلندیریب. بو دفعه او، روسییایا قارشی سانکسییالارین تطبیقینی ایستییر:
«بیز گرک سانکسییالار تطبیق ائدک. گوج نوماییش ائتدیرملییک. پوتین اوبامانی آلدادیب».


text:
ویکیپديا:ویکیلشدیرمه
ویکیلشدیرمه — مقالهلره ویکی-ایشارهلرین علاوه ائدیلمهسی و يا دوزهلیش ائدیلمهسی پروسسیدیر. بونونلا باغلی داها اطرافلی معلومات الده ائتمک اوچون ویکیپدیا:مقالهلرین دَییشدیرمه قايدالاری ایله تانیش اولا بیلرسینیز.
ویکیلشدیرمه دئدیکده، مقالهيه داخیلی و خاریجی کئچیدلرین يئرلشدیریلمهسی، مقالهنین باشلیقلارا آيریلماسی، بؤلمهلرین و شابلونلارین يئرلشدیریلمهسی، مقالهنین گؤرونوشونو ياخشیلاشدیرماق اوچون تقلردن ایستیفاده، همچینین يازی ایستیلینین بیلیکلیک ایستیله اويغونلاشدیریلماسی و س. علاوه و دوزهلیشلر نظرده توتولور.
هر بیر ایشلدن مقالهلری ویکیلشدیره بیلر. همچینین، دیگر ایشلدنلرین دیقتینی جلب ائتمک اوچون ویکیلشدیرمهسینه احتیاج اولان مقالهلره {{ویکیلشدیرمک}} شابلونو آرتیرا بیلر.


text:
ادوارد روث
ادوْارد روْث (اینگیلیسجه: Edward Routh) بریتانیالی بیلیم اینسانی. ۲۰ ژانوْیه ۱۸۳۱ تاریخینده دۆنیایا گؤز آچیب. ۷۶ ایل عوْمر ائلهایب و °۷ ژوْئن ۱۹۰۷ میلادی تاریخینده وْفات ائدیب. ادوْارد روْث لندن بیلیمیوْردوْ کالجیدا درس اوْوْخوْیوْب. چالیشدیغی یئرلریندن بیری لندن بیلیمیوْردوْدیر. اوْوْ ریاضیات ساحهسینده چالیشیب.
قایناقلار[دَییشدیر]
اینگیلیسجه وْیکیپدیاسینین ایشلدنلری طرفیندن یارانمیش «Edward Routh»، مقالهسیندن گؤتوْروْلوْبدوْر. (۷ سپتامبر ۲۰۱۷ تاریخینده یوْوْخلانیلیبدیر). شابلون:قارداش پروْژهلر باغلانتی قوْتوْسوْ


text:
اوشاقلاردا ائنورئز (گئجه سیدیی ساخلایا بیلمهمک) دیاقنوزو ۵ یاشیندان سونرا قویولور. چونکی ۵ یاشینا قدر اوشاغین سیدیک ایفرازی یوخودا اولان زامان نظارتدن چیخا بیلر. بو یاشدان سونرا ایسه اوشاقدا بئیینین یئتکینلیگی کیفایت قدر اولماسا، او، یوخودا اولان زامان سیدیک کیسهسینین دولماسینی و سیدیک ایفراز ائلمیی نظارتده ساخلایا بیلمز. ائنورئز قیزلارا نیسبتهن اوغلان اوشاقلاریندا داها چوخ راست گلینیر.
بو سؤزلری آخار. آذ-آ اوشاقلاردا گئجهلر تئز-تئز راست گلینهن قئیری-ایرادی سیدیک ایفرازیندان دانیشان هکیم نئورولوق گولشهن قولیئوا دئییب. او بیلدیریب کی، بو خستلیین سببلری موختلیفدیر:
«بورادا بیرینجی نؤوبهده گئنئتیک فاکتورون رولو وار. پاسیئنتلردن ده بو بارهده سوروشدوغوموز زامان آیدین اولور کی، اوشاغین آتاسیندا، عمیسینده، داییسیندا و یاخود دیگر قوهوملاریندا معین یاشا قدر اوخشار حاللار اولوب. بئله عائلهلر عادتهن آرخایین اولورلار کی، اوشاقدا دا بو بیر مدت سونرا دایاناجاق. آنجاق بو خستهلیک هم اوشاغین پسیخولوگییاسینا منفی تأثیر ائدیر، هم ده آنایا ناراحاتلیق، اسب وئریر. حتی بو خستهلیک ایکینجی اینفئکسییالارین عمله گلمهسینه ده شرایط یارادیر. ایکینجی بیر سببی ایسه بتنداخیلی هر هانسی بیر خستهلیکله باغلی اولور و یاخود دوغوش زامانی و یا دوغوشدان سونراکی پروبلئملردیر. بئله اوشاقلارین یادداشی و یا نیطق اینکیشافی ضعیف اولور و وئریلهن اینفورماسییانی یاشیدلاریندان گئج قاوراییر».
ائنورئزه دیگر سببین اینفئکسییالار اولا بیلجیینی دئیهن گولشهن قولیئوا بیلدیریب کی، بئله اوشاقلاردا موطلق قایدادا سیدیین عمومی آنالیزی، سیدیین اکیلمهسی پروسسئسی حیاتا کئچیریلیر:
«خستهلییه سبب هر هانسی فاکتورلار وارسا، موالیجهدن اول اونو آرادان قالدیرماغا چالیشیریق. بو سببلر آراسیندا هورمونول پروبلئملر ده اولا بیلر. عمومیتله اورقانیزمده سوتکا عرضینده سیدیک ایفرازی گوندوزه نیسبتهن گئجهلر آز اولمالیدیر. بونو دا نظارتده ساخلایان وازوپرئسسین هورمونودور. بعضی اوشاقلاردا بو هورمونون چاتیشمازلیغی سببی ایله سیدیین ایفرازی چوخ اولور. ایکینجیلی ائنورئز ایسه اوشاقدا معین بیر مدتدن سونرا باشلاییر. بو، هر هانسی بیر ایسترئسسدن، آیلداخیلی موناقیشهلردن و دیگر اوشاق پسیخولوگییاسینا تأثیر ائدن سببلردن یارانا بیلر. بزهن ایسه اوشاقلار دقت جلب ائتمک اوچون یئرلرینی ایسلادیرلار. بورادا بیز موطلق شکیلده پسیخولوقون کونسولتاسییالارینا احتیاج دویوروق. ایسترئسسدن عمله گلن ائنورئزین موالیجهسهنی پسیخولوقلا بیرلیکده حیاتا کئچیریریک. اؤز تجروبهمدن ده دئیه بیلرهم کی، ان چوخ راست گلدییم بئیین یئتکینسیزلیگی سببدیر. بئله حاللارلا قارشیلاشدیغیمیز زامان چالیشیریق کی، بئیینله سیدیک کیسهسی آراسینداکی علاقهنی یاخشیلاشدیراق. بئله اوشاقلار عادتهن چوخ درین یاتیرلار. بونون اوچون سینیر سیستئملری ایله داها چوخ ایشلهمهیه باشلاییریق».
هکیم نئورولوق گولشهن قولیئوا ائنورئزین موالیجه اصولوندان دانیشان زامان قئید ائدیب کی، ان چوخ ایستیفاده ائدیلهن مئتود هوموسینیاترییا مئتودودور. بیوتنزیملییجی پرئپاراتلاری مئریدیانلار اوزره خصوصی سئچیلهن نقطهلره وورولدوغونو بیلدیرهن هکیم هفتهده ایکی دفعه اولماقلا ۱۰-۱۲ سئانسدان سونرا موالیجهنین ائففئکتینی الده ائتدیکلرینی سؤیلهییب.
اونوان: باکی؛ نسیمی رایونو، سید جعفر پیشوری-۱۱۰
تئلئفون: (۰۱۲،۰۵۰،۰۵۵،۰۷۰) ۴۳۰ ۸۹ ۸۹


text:
یازا شعر
آرال بالام باهار چوخ گوزلدی آمما بو باهار داها گوزلدی سن وارسان سنین وارلیغین منه دونیانین هر نه سیندن قاباخدی منیم بو قلبیم دورانا قدر سنون اوچون ووراجاق اورگیمده سنه مین آرزوم واردی ان بویوک آرزوم بودور کی یاشاموندا غصه و غمین اولماسین.
باهارا گوره بیر شعر آختاریدیم کی بو شعری جیققلی باخچادا گوردوم چوخ سودیم آخی منیم تام دویغولاریمی سنه گوره یئتیردی اونا گوره ده بوردا یازدیم و سنه اوخودوم.
نازلی شیرین بالالار
آل یاناقلی لالالار
سیزدن اوزاق دولانسین
گوروم قادا بالالار
ایندی سوین ناز بالام
قیش گئدلی یاز گلیر
یازدادا باغچامیزا
اوردک گلیر قاز گلیر
سن اوینا قازلارینان
یئل چالان سازلارینان
سن اویناسان یاشارام
سن ده کی نازلارینان
گول اورگیم سوینسین
غم کدریم سیلینسین
سن بوتون وارلیغیمسان
دئییرم کی بیلینسین
قایناق : جیققلی باخچا
شعر: میر عباس پسندیده یامچی
17 اسفند 90 4:48
الله اوزی نازبالاوی ساخلاسین چون گوزل سعریدی دوردانداکی اوره سوزیدی
ساغ اول جانیم
17 اسفند 90 18:18
17 اسفند 90 18:33
سلام جانیم ساغ اول اومید بودور بیزیم اوشاقلار یاشاملاری شادلیقینان گچر
18 اسفند 90 12:47
ممنون


text:
چک ایسلواکی شوروی سوسیالیست جومهوریتی
چک ایسلواکی شوروی سوسیالیست جومهوریتی (اینگیلیسجه: Czechoslovak Socialist Republic، (فارسجا:جمهوری سوسیالیستی چک ایسلواکی)، (عربجه:جمهورية تشيكوسلوفاكيا الاشتراكية)، (فرانسهجه:République socialiste tchécoslovaque)، (ایتالیاجا:Repubblica Socialista Cecoslovacca)، (روسجا:ЧexocлoBaцkaя CoциaлиcTичeckaя Pecпyблиka)) اوروپادا بیر اسکی دؤولت. و چک دیلی رسمی دیلیدی. چک ایسلواکی شوروی سوسیالیست جومهوریتی 1948 میلادی ایلینده قۇرولدو و 1990 میلادی ایلینده داغیلدی.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
- اینگلیسیجه ویکی پدیا


text:
ییرمیبیرینجى درس
فعللرین ایداره نوعلری
صرف اولونموش فعللر
4. چیخیشلیق حال:
بو حال دا هم تأثیرلى، هم ده تأثیرسیز فعللرله ایداره اولونور. میثاللار:
بیرى کنددن شهره گلیر.
بو سفردن قورخورام، جانا، قمر عقربده دیر.
میثاللاردا "کنددن گلیر، سفردن قورخورام" خبر بیرلشمهلرینین بیرینجى طرفلرى چیخیشلیق حالدا، ایکینجى طرفلرى تأثیرسیز فعللردیر. تأثیرسیز فعللر ایسیملرى مضمونلارى ایله ایلگیده، چیخیشلیق حالدا طلب ائدرک اونلارى ایداره ائتمیشلر.
سن میلچکدن فیل دۆزهلتمیسن.
بو میثالدا "میلچکدن دۆزهلتمک" خبر بیرلشمهسینده بیرینجى طرف چیخیشلیق حالدا و ایکینجى طرف تأثیرلى فعلدیر.
نتیجه: تأثیرلیک حال یالنیز تأثیرلى فعللرله، اوبیرى اۆچ حال ایسه هم تأثیرلى، هم ده تأثیرسیز فعللرله ایشلهنیر.
دئمک صرف اولونموش فعللر هم تابع لیک، هم ده ایداره ائدیجىلیک قدرتینه مالیکدیرلر.
بو فعللر جۆملهنین خبرى اولاراق یالنیز مۆبتدایا تابع اولور، آنجاق جۆملهنین باشقا عضولرینه نیسبت مۆستقیل اولور و اونلارى ایداره ائدیر و هئچ بیر باشقا عضو اونا تأثیر ائده بیلمیر.
فعلین یوخاریدا گؤردۆیۆمۆز صرف اولونموش نؤعلریندن باشقا هم ده صرف اولونمایان نؤعلرى واردیر. فعللرین بو نؤعلرى ده ایداره ائده بیلیر، ایسیملرى مۆختلیف حاللاردا ایداره ائدیرلر، آنجاق اصیل صرف اولونموش فعللر تام مۆستقیل اولدوقلارى حالدا، بونلار غئیر مۆستقیل اولورلار.


text:
اگر فعلین مضمونو ائله اولور کی، ایشین نتیجه سی ده ایش گؤره نین اؤزونون اوستونه قاییدا، بئله فعللره قاییدیش فعللری دئییلیر. دئمک، بو فعللر مجهول فعللرین عکسینه دیر. بو فعللرده تاماملیق اولمور. مثلا: یویوندو، گئییندی، بیلیندی..
قاییدیش نوع فعللری تاثیرلی فعللردن معین شکیلچیلرین واسطه سیله دوزه لیر. بو شکیلچیلرین مهملری بونلاردیر:
١. دؤرد جور یازیلان ین٤/ﹾین- ̂ین- ون- ۆن/
بو شکیلچیلر مضمونو مناسیب اولان تاثیرلی فعللرین کؤکلرینه علاوه اولوب قاییدیش فعلی دوزلدیر. مثلا: گؤروندو، یویوندو..
٢. دؤرد جور یازیلان یل٤/ﹾیل- ̂یل- ول- ۆل/
بو شکیلچیلر ده بعضی تاثیرلی فعللردن قاییدیش فعلی عمله گتیریر. مثلا: آچیلدی، جیریلدی..
گؤردویونوز کیمی قاییدیش نوعو شکیلچیلرله مجهول نوع فعللری شکیلچیلری عینیدیر. لاکن بونلاری جمله داخیلینده بیری بیریندن فرقلندیرمک چوخ آساندیر. اگر جمله ده ایش گؤرن معلوم اولماسا، فعل مجهولدور، اما اگر جمله نین فاعلی معلوم اولسا، و ایشن نتیجه سی ایش گؤرنین اوستونه قاییتسا، فعل قاییدیش نوعوندیر.
مثلا: "گول بوداغیندان اوزولدو جمله سینده ایشی گؤرن معلوم دئییلدیر. بونا گؤره ده "اوزولدو" فعلی مجهولدور، لاکن "اورییم اوزولدو" جمله سینده ایش گؤرن "اورییم" دیر و "اوزولدو" فعلینین نتیجه سی ده اونون اوستونه قاییدیر، بونا گؤره ده بو فعل قاییدیش نوعونده دیر. عینی سؤزلری "قاپی آچیلدی" و "گول آچیلدی" جمله لری و هابئله "قاپی برک "وورولدو" و "کرم اصلییه وورولدو" و سایر جمله لری باره ده دئمک اولار.
یوخاریدا قید ائتدیک کی، قاییدیش فعللری یالنیز تاثیرلی فعللردن دوزه لیر. اونا گؤره کی، بونلار دا مفعول لازیمدیر کی، فاعل اونون یئرینی توتسون.
قاییدیش نوع فعللری یوخاریدا گؤستردییمیز کیمی، مستقیم تاماملیغا مالیک اولا بیلمیر، اونا گؤره کی، ایشین نتیجه سی بو فعللرده فاعلین اؤزونه قاییدیر و مفعولا حاجت اولمور. لاکن معاصر دیلیمیزده خلق داخیلینده بعضا قاییدیش شکیلچیسینه مالک اولان فعللر مستقیم تاماملیق ایله ایشله نیر.، یعنی تاثیرلی فعل اولور: آسلان پالتارینی گئییندی. عاریف پالتارینی سویوندو.
بو جمله لرده " گئییندی" و" سویوندو" فعللری شکیلجه قاییدیش فعلدیر، لاکن مستقیم تاماملیغا مالیک اولدوقلاری اوچون تاثیرلی فعل حساب اولور و بونا گؤره ده قاییدیش فعلی اولماقدان اوزاقلاشیر. بئله فعللر قاییدیش نوعو آدلانا بیلمز.


text:
روسییا مدافعه ناظرلیگی سورییانین ابو کمال بؤلگهسیندن ایشید ترور تشکیلاتینین چیخماسینین گؤرونتولرینی یاییب.
آخار. آذ خبر وئریر کی، ۹ نویابرا عایید گؤرونتولرده ایشیده عایید کونوویون سورییا-عراق سرحدینه دوغرو حرکت ائتدیی وورغولانیب. روسییا بو کونوویون بین الخالق کوالیسییا قوهلرینین نظارتینده اولدوغو بؤلگهدن کئچدیینی وورغولاییب و بونونلا دا آمئریکا ایشیده یاردیمدا اتهام ائدیب.
موسکوانین پایلاشدیغی گؤرونتولر آرتیق سوسیال شبکهلرده موختلیف ادعالارا سبب اولوب. بئله کی، سوسیال شبکه ایستیفادهچیلری بو گؤرونتولرین سیمولاسییا اویونلارینین بیریندن گؤتورولدویونو ادعا ائدیبلر.
تئزلیکله، روسییا مدافعه ناظرلیگی اؤز فیسبوک و وکونتاکته صحیفهلریندن سؤزوگئدن گؤرونتولری سیلیب. روسییا مطبوعاتینین مدافعه ناظیرلیینه گؤندردیی سورغویا ایسه هئچ بیر جاواب وئریلمهییب.


text:
انگلیس تیلینی بی بی سی بیلن بیرگه اورگنینگ
بی بی سی اوزبیک خدمتی نینگ تیلی سبقلریگه خوش کیلیبسیز. اوتگن ییلرده رادیو دستور میزده بیریب باریلگن
" English One to one"
تورکوم سبقلرمیزنی ایندی
bbcuzbek.com
ده هم تینگلی آله سیز . لایحه بی بی سی انگلیش بیلن همکارلیکده تیارلنگن. هر شنبه ینگیلنه دیگن سبقلرمیزده سیز کونده لیک حیاتده دوچ کیله دیگن انگلیسچه سوز و عباره لر، اولرنینگ قوللنیشی، گرامر قاعده لر مثاللر یاردمیده توشونتیرله دی. دستور میزنی تینگلش جریانیده سیز قهرمانلرمیز بیلن تنیشه سیز، اولر بیلن سوزله شه سیز، تورلی وضعیتلرگه توشه سیز، اوقیش، ایش خرید قیلیشگه باره سیز و سیاحت قیله سیز. عبدالحمید اسماعیل تمانیدن تقدیم ایتلگن دستلبکی 50 ته درس سیزگه انگلیس تیلیدن باشلنغیچ معلومات بیره دی. بیرینچی سبق دوامیده سیز بوتون اروپا گه انگلیس تیلیده گی رادیو ایشتتتیریشلرنی اوزته دیگن رادیو-121 سرگذشتلرنینگ گواه بوله سیز.


text:
تهرانین «شهرری» مترو ایستانسییاسیندا بیچاقلی شخص سرنیشینلره هجوم ائدیب.
آخار. آذ ایران مطبوعاتینا ایستینادا خبر وئریر کی، حادثه نتیجهسینده ۳ نفر یارالانیب.
رسمی معلوماتلارا گؤره، هجوم ائدن شخص پولیسین آتشی نتیجهسینده اؤلدورولوب.
ایسنا آگنتلیینین وئردیی معلوماتا گؤره، حادثه زامانی ۴ وطنداش و بیر پلیس یارالانیب.
مترویا سویوق سلاحلا داخیل اولان جینایتکارین شخصی وناقیشه زمینینده وطنداشلارا هجوم ائتدیی دئییلیر.
پلیسین گؤستریشلرینه تابع اولمایان شخص حقوق محافظه اورگانی امکداشلارینین آتش آچماسی نتیجهسینده یارالانیب. او، خستخانایا چاتدیریلان زامان کئچینیب.
حادثه ایله باغلی آراشدیرما آپاریلیر.
بعضی معلوماتلارا گؤره، حادثهیه همین شخصین بیر دین خادیمی ایله مناقشه یاشاماسی و بو دورومدان ناراضیلیغی سبب اولوب.
****
بعضی منبعلر تهران متروسوندا یارالانانلارین سایینین ۱۵ نفره یاخین اولدوغونو یازیب. بو رسما تصدیقلنمییب.
حادثه زامانی یارالانانلاردان بیری دین خادیمیدیر. ادعالارا گؤره، حادثهنی تؤردن تک اولماییب.
ایران محکمه سیستمینین رسمی اورگانی اولان «میزان» خبر آگنتلیگی حادثه ایله باغلی بیر نئچه نفرین ساخلاندیغی بارده معلومات درج ائدیب.
مترو ایستانسییا بیر نئچه دقیقه بوندان اول ایش رژیمینی برپا ائدیب.


text:
تورکیه ده سونگی بیر هفته ده ترورچیلرگه قرشی آلیب باریلگن عملیاتلرنینگ راپوری ترقه تیلدی
کوپ کیشی اولیب یره لنگن
سونگی بیر هفته جریانیده ترورچیلرگه قره ته آلیب باریلگن عملیاتلرده بولووچی ترور تشکیلاتی پی کاکا اعضاسی 40 جنگری یوق قیلیندی.
ایچکی ایشلر وزیرلیگی سونگی بیر هفته ده مملکت مقیاسیده آلیب باریلگن عملیاتلرنینگ راپورینی ترقه تدی.
مذکور وزیرلیکدن بیریلگن بیاناتده؛
"سونگی بیر هفته ده تورکیه ده ایچلریده ایچکی ایشلر وزیرلیگی نینگ ترورچیلیک کُل رنگیده بولمیش روی خطیده اورین آلگن بیر تروریست هم بولگن 40 (26 کیشی اولگن 6 کیشی ساغ، 8 کیشی تسلیم بولگن ) تاثیرسیز وضعیت گه کیلتیریلدی" دیب ایتیلگن.


text:
آمئریکا بیرلشمی شتاتلارینین یئنی پرئزیدئنتی دونالد ترامپ سورییادا تهلوکهسیز بؤلگهلر یارادیلاجاغینی آچیقلاییب.
آخار. آز خبر وئریر کی، پئنسیلوانییا شتاتیندا چیخیش ائدن یئنی پرئزیدئنت سورییادا باش وئرهن حادثهلرین «چوخ اوزوجو» اولدوغونو بیلدیریب.
«چوخ تأثیرلیدیر. اوراداکی اینسانلارا یاردیم ائدجییک. سورییادا تهلوکهسیز بؤلگهلر یاراداجاغیق».
قئید ائدک کی، بوندان اول تورکییه پرئزیدئنتی رجب طایییب اردوغان دفعهلرله آمئریکا بیرلشمی شتاتلاری و ناتو-یا چاغیریش ائدرک، سورییادا تهلوکهسیز بؤلگه یارادیلماسینی تکلیف ائتمیشدی.